J.Crew Alennuskoodi | 10% Alennus | Tammikuu 2022\nJ.Crew alennuskoodi & alennuskuponki - Tammikuu 2022\nHanki tämä HOT Deal: Kaupan J.Crew verkkokaupasta\nTilaa J.Crew saadaksesi lisätietoja alennuksista!\nÄlä missaa käyttäjän J.Crew alennuskoodi\nTervetuloa käyttämään käyttäjän J.Crew alennuskoodi！\nJ.Crew Outlet: jopa 40% alennus\nKuinka käyttää J.Crew alennuskoodi?\nJokainen asiakas voi seurata kampanjakoodi -palvelun helppoja vaiheita factory.jcrew.com -palvelussa. Ensinnäkin voit saada alennuskuponki, jota haluat käyttää, osoitteesta fi.coupert.com. Saatuasi KEYWORDsi alennuskuponki on sinun aika nauttia ostoksista fi.coupert.com. Kun olet lisännyt ostettavat tuotteet heidän ostoskoriinsa, voit siirtyä kassalle. Kirjoita kampanjakoodi, jonka olet hankkinut sivustolta Coupert ”Käytä kuponkeja” -ruutuun. Sen jälkeen näet selvästi tilauksesi lopullisen hinnan. Kuukaudessa Tammikuu Coupert tarjoaa kaikille J.Crew asiakkaille korkeintaan 10% alennuksen tilauksestasi.\nTarjoaako J.Crew alennuskoodi?\nJoo! Keräämme alennuskoodi kauppiaalta J.Crew sinulle. Nykyään hänellä on useita 5 tärkeää J.Crew alennuskoodi. Jos haluat hyödyntää niitä tänään, voit tallentaa jopa 10%. Luettelossamme on alennuskuponki erilaista J.Crew tuoteluokkaa, älä missaa sitä.\nKuinka kauan J.Crew alennuskoodi on voimassaoloaika?\nVanhentumisaika merkitään selvästi jokaisen J.Crew alennuskoodi alle. Eri aikoina julkaistuilla J.Crew alennuskoodi vanhenemisajat ovat erilaiset alennuskoodi voimassaoloaikana on aina voimassa, mutta jotkut jätetään pois vanhentuneiden virheellisten tietojen vuoksi. Parantaaksemme asiakaspalvelun laatua olemme asettaneet myöhässä olevan osan alennuskoodi.\nVoiko useita J.Crew alennuskoodi käyttää kerralla?\nTarvitset muutamia temppuja voidaksesi käyttää J.Crew alennuskoodi. Esimerkiksi ilmaista lähetystä voidaan käyttää yhdessä muiden J.Crew alennuskoodi kanssa. Jos rekisteröidyt jälleenmyyjälle J.Crew ensimmäistä kertaa, voit käyttää vastaanotettua alennuskoodi lisäalennuksena.\nJos J.Crew alennuskoodi ei toimi? Mitä tapahtui?\nKuinka usein julkaiset J.Crew uusia kuponkeja?\nJ.Crew Julkaise kuponkeja noin kerran kuukaudessa. Joitakin tulliselvitystoimintoja tehdään ajoittain Erityisistä lomista aiheutuu joskus erityinen alennuskoodi. Jos tilaat J.Crew -sähköpostin, saat lisätietoja alennuksesta.\nTämän Päivän Kampanjat J.Crew\nJ.Crew toisissa maissa\nCanada jcrew factory\nUnited States J.Crew Factory\nYango alennuskoodi French Connection alennuskoodi Samegoal alennuskoodi Gymshark alennuskoodi Sweety alennuskoodi Kotielaintarvike.fi alennuskoodi Siemen ja Kone kampanjakoodi loccitane alennuskoodi Mytheresa.com alennuskoodi Kivitori alennuskoodi Pipoiksi alennuskoodi Vapaakauppa alennuskoodi Korispiste alennuskoodi NA KD alennuskoodi glivelab.fi alennuskoodi Vianor alennuskoodi STARK-suomi kampanjakoodi Dresslily Com alennuskoodi Trailertukku alennuskoodi Origin alennuskoodi Jollyroom Alennuskuponki Odd Molly alennuskoodi Hp alennuskoodi Gerdmans alennuskoodi Tilaa Sanoma alennuskoodi GPLSHOP alennuskoodi Trendcarpet alennuskoodi Ulta alennuskoodi L.K.Bennett alennuskoodi Nike alennuskoodi Tessabit alennuskoodi\nInnovaStore alennuskoodi VPD alennuskoodi EyeBuyDirect alennuskoodi Debenhams alennuskoodi Viherpeukalot alennuskoodi veneilijanverkkokauppa.fi alennuskoodi TUI alennuskoodi Omenakauppa kuponki Karma Loop alennuskoodi marinea.fi alennuskoodi Testoriginal alennuskoodi Tyyliluuri.fi alennuskoodi FITRA alennuskoodi hexaplan.fi alennuskoodi Mainline Menswear alennuskoodi Puhdistamo alennuskoodi wauva.com alennuskoodi SatShop alennuskoodi French Connection alennuskoodi Pellavatehdas alennuskoodi The Hair Shop alennuskoodi R COLLECTION alennuskoodi Huippukiva alennuskoodi Finncredit alennuskoodi Unibet kampanjakoodi TK Maxx alennuskoodi Mulperipuu alennuskoodi Spastore alennuskoodi Cups2Go alennuskoodi Flannels alennuskoodi\nJ.Crew Ilmainen toimitus\nJ.Crew -jäsenet voivat ostaa tavaroita ilmaisella toimituksella Säännöllisten vierailijoiden on täytettävä ilmaisen toimituksen ehdot, jos he haluavat ilmaisen toimituksen. J.Crew Jäsenet ja vieraat voivat valita haluamansa toimitustavan. J.Crew toimittaa tavarat sinulle tilauksessasi ilmoitettujen toimitusvaatimusten mukaisesti. Ja he viittaavat älykkäästi arvioituun toimituspäivään.\nJ.Crew käsittelee palautukset 30 päivän sisällä, hakuprosessi on seuraava: J.Crew Kun kauppa on hyväksynyt palautuspyynnön, voit täyttää palautuslomakkeen. Varaa aika kuriirin kanssa ja aseta tuote palautettavaan pakkaukseen. Älä unohda täyttää palautuslippua yhdessä ja lähettää sen takaisin. Sinun on maksettava pikalähetysmaksu väliaikaisesti ja lähetettävä takaisin neuvoteltun pikatoimitustavan mukaisesti Kun paketissa näkyy J.Crew -kuitti, se palauttaa tavarat ja kuriirikulut sinulle 14 päivän kuluessa\nLiity jäseneksi, voit nauttia suosituimmista aktiviteeteista. Kun sinusta tulee kauppiaan J.Crew jäsen, voit hyödyntää jäsenen syntymäpäivälahjaa. Voit esimerkiksi nauttia syntymäpäiväsi aikana erityisistä alennuskoodi - ja tuotekampanjoista. Kun ostat tuotteita, voit nauttia ilmaisesta toimituksesta ja 60 päivän palautuksesta ilman alennuskoodi. Monissa ostoksissa kertyy myös pisteitä, joita voidaan käyttää kulutukseen. Käy osoitteessa factory.jcrew.com, etsi heidät "liittymään meihin" tai "tule jäseneksi" rekisteröityäksesi


ISSN 1456-3010, URL: http://cc.joensuu.fi/~loristi/1_01/ruoa101.html\nKalevala 1999. Elias Lönnrotin 1849 ilmestyneen Kalevalan pohjalta kirjoittanut Kai Nieminen ja kuvittanut Adam Korpak. Helsinki: SKS. 1999. 261 s.\nKalevala 1999 on Kai Niemisen nykykielelle sovittama käännös Lönnrotin Uudesta Kalevalasta (1849). Terminä nykykielisyys voi johtaa harhaan. Kalevala 1999 ei perustu mihinkään moderniin runomuotoon tai heittäydy kielen uusimpiin virtauksiin. Kirja on hyvin selkeää suomea, joskin sen riveillä välkkyy jatkuvasti kalevalainen ote, tarttuvat alkusoinnut ja perinteiset sananparret. Kieli pysyy uskollisena alkuteokselle ja lauseet ovat halki kirjan viimeistellysti hiottuja. Kalevala 1999 on helppotajuinen, nopea lukea ja se paljastaa eepoksesta yksityiskohtia, jotka hukkuvat alkutekstissä runokerrontaan.\nNiemisen sovitus korostaa juonta ja kertomuksen draamallisia piirteitä. Tapahtumia tai runoja ei ole muutettu, mutta teos on tiivistynyt ja lyhentynyt huomattavasti. Nieminen ei ole yrittänytkään kääntää lukuisia loitsurunoja kokonaisuudessaan vaan on tiedostanut loitsulaulannan sidonnaisuuden ilmaisutapaan. Nämä laulannat on ohitettu näppärästi kertomalla toistamisen sijaan ja valitsemalla lause tai pari kursivoitua sitaattia kuvaamaan lausuttuja runoja. Nieminen on tehnyt sovituksen runoilijan näkökulmasta, mutta lopputulos on enemmän proosaa kuin lyriikkaa. Vaikka kirjoitusasu on edelleen perinteisen ilmauksen värittämää, kokonaisuutta voisi kuvata elokuvamaiseksi.\nSamaan tapaan myös toisto on jäänyt Kalevala 1999:ssä vähemmälle. Alkutekstin maalaileva ja mahtipontinen tapahtumien ja ilmiöiden toistuva kuvaaminen ei sellaisenaan olisi sopinut kertovampaan tekstiin. Toki järvet läikkyvät, maa järisee, vuoret vapisevat ja kalliot halkeavat edelleenkin Väinämöisen laulellessa, mutta kertomuksesta on tullut seurattavampi. Toisto ei karkaile ja rönsyile kuvailemaan muinaismaailmaa kunnes lauseen alkuajatus katoaa muistista, vaan toisto ilmenee lähinnä siellä missä se palvelee kerrontaa ja kertomusta. Esimerkiksi Joukahaisen ampuessa Väinämöistä Lönnrotin tekstin puolisivuinen jousen ja ammunnan kuvailu (Veti viinestä vasaman, sulan kolpikoipisesta, otti nuolen orhe'imman, valitsi parahan varren...) on kuitattu yhdellä virkkeellä: Jännitti jousensa ja ampui: ensimmäinen nuoli lensi pilviin, toinen maahan, kolmas osui Väinämöisen ratsuun. Ampumisen nopea kuvaus nopeana tapahtumana palvelee juuri kerronnan sujuvuutta. Samalla se on esimerkki tavasta, jolla Nieminen on karsinut tekstistä tarinalle epäolennaista runollista maalailua.\nErityisesti lukujen alut lähtevät nohevasti käyntiin, ja näyttämöltä toiselle siirtymiset ovat sulavia. Aloittipa lukemisen mistä tahansa runosta, jo ensimmäinen kappale hahmottaa tilanteen kokonaiskuvan hyvin ja takaa puitteet toiminnalle. Runot limittyvät kuin hyvin leikatut kohtaukset, joissa lukijaa kuljetetaan kertomuksen mukana. Missään vaiheessa ei ole vaaraa, että kerronta sotkisi tapahtumat tai että juonen punainen lanka vaarantuisi.\nMonin paikoin kieli yltää todelliseen ilotteluun, jossa jännitteiden esiintuominen ja ilmaisun iskevyys puhuttelee nykylukijaa tehokkaammin kuin alkuteksti kuunaan. Esimerkiksi Lemminkäisen äidin toivottomuus Tuonelan joella on muuttunut jopa hirtehishumoristiseksi: 'Vieläkö tästä mies tulisi', äiti epäili itkien. Korppi sen kuuli, sanoi: 'Ei siitä enää mieheksi, työnnä takaisin jokeen, ehkä siitä tulisi turska!' Myös verrattaessa Väinämöisen valituksia kanteleen tipahdettua veteen näkyvät kerronnalliset erot hyvin: Sinne katosi kanteleeni, meni mielisoittimeni! (Kalevala 1999) vs. Sinne sattui saalahani, meni mielisoittimeni, katosi iki-iloni! (Kalevala 1849).\nToiston väheneminen nopeuttaa tekstiä ja saa sen nykyaikaisemmaksi. Voisi olettaa sen samalla köyhdyttävän kielen kuvailevuutta, mutta Niemisen kieli pysyy kuitenkin monipuolisena. Toistoa käytetään myös Kalevala 1999:ssä, mutta se pysyy ennemmin tehokeinona kuin sääntönä. Nykylukija ymmärtää viestin vähemmin vihjein, pienemmin pakottamisin. Riisutummasta kielestä lentävät lauseet ja sananparret erottuvat selvästi. Niiden lukuisuus on hämmästyttävää ja saa lukijan pohtimaan, miten runsaasti Kalevala on kielenkäyttöömme vaikuttanut: moni kakku päältä kaunis; joko loppuivat lorusi; ei vara venettä kaada; pohtia päänsä puhki; ei tässä pidot parane, kun ei vierahat vähene.\nTeos ei ole samaan tapaan uuden ja ehtymättömän tulkinnan ja tutkimuksen lähde kuin sen esikuva, mutta suoraviivaisuudessaan ja kertomuksellisuudessaan se on alkuperäistä luettavampi. Tekstin sekaan on sovitettu kursivoituina muutaman rivin lausepätkiä Lönnrotin versiosta. Tämä toimii tehokeinon tavoin ilmauksissa, joissa rukoillaan, pyydetään, julistetaan, loitsitaan tai muuten halutaan painottaa sanottua. Useimmiten sitaatit liittyvät dialogeihin, mutta myös kertojan sanoihin niitä sekoitetaan. Kertojan sanoiksi laitettuina kääntämättömät Lönnrotin Kalevalan lauseet toimivat kuin tapahtumista ja suorasta kerronnasta etäännyttävä kamera-ajo: Lauloi päivät pääksytysten, yhytysten yöt saneli / muinaisia muisteloita, noita syntyjä syviä / joit' ei laula kaikki lapset, ymmärrä yhet urohot. Kursivoidut osuudet eivät ole mitenkään ristiriidassa muun leipätekstin kanssa. Pikemminkin ne osoittavat miten vähäisiä erot nykykielen ja kalevalaisen runomuodon välillä voivat olla.\nKalevala 1999 sopisi erinomaisesti peruskoulun käyttöön. Se on innostava ja nykyaikainen seikkailu- ja draamakertomus, josta samalla välittyvät kansalliset myytit, kerrontatavat ja rikas ilmaisu. Sen sijaan että kouluissa käsiteltäisiin Kalevalaa hankalatulkintaisena ja monelle homeelta maistuvana pakkopullana, Kalevala 1999 on hitaammankin lukijan helppo lukea kokonaan. Tämän pohjalta aiheesta enemmän kiinnostuvien olisi sitten helpompi tutustua alkutekstiin. Samalla vältyttäisiin siltä sivistysvajeelta, joka syntyy oppilaiden lukiessa Kalevalasta vain heille määrätyt pakolliset runot kokonaisuuden jäädessä lähestymättömäksi monoliitiksi.\nKalevala 1999 on varmasti myös iso apu niille, jotka kääntävät Kalevalaa jollekin vieraalle kielelle. Siinä missä runomuotoinen käännös kaikille kielille ei sulavasti onnistu, voi proosaversio toimia paremmin. Jos Kalevalan voi onnistuneesti "kääntää suomeksi", luulisi sen kääntyvän kertomusmuodossa myös muille kielille. Voisi kuvitella, että ainakin viron- ja unkarinkieliset sovitukset Kalevalasta proosakertomuksena houkuttelisivat eepoksen pariin myös muitakin kuin vannoutuneita harrastajia ja sikäläisiä asiantuntijoita.\nAdam Korpakin rento ja viitteellinen kuvitus istuu tekstin lomaan hyvin. Varsinkin eläinhahmoista uhkuu elämää ja ilmettä. Kokot, hauet ja härät eivät ole eläinkirjojen jäykkiä havaintoesityksiä, vaan liikkeissään eloisia ja ilmeiltään jopa kuvattuja henkilöhahmoja persoonallisempia. Paikoin kuvissa hahmottuvat ansiokkaasti raaka alkuvoima, surumietteinen molliugrilaisuus ja korpien jylhyys, kuten veteen vajonneen Ainon tai Vipusen luo matkaavan Väinämöisen kuvissa. Ainon veden mustuudesta kuvastuvassa hahmossa on traagisuutta ja kohtalollista julmuutta, Antero Vipunen on puolestaan esitetty maisemallisena jättiläisenä. Viivankäsittely on sivellintyöskentelyltään vapaata, mutta lopputulos tuo mieleen Gallen-Kallelan Kalevalasta tekemät puupiirrokset: ne jäsentävät tekstiä kuin pisteet runojen lopussa. Vaikka kuvitusta riittää runsaudessaan melkein jokaisen aukeaman reunoille, ei se silti varasta huomiota tekstiltä, vaan pysyy enimmäkseen hyvin hillittynä ja tekstiin sidosteisena. Myös kuvien taitto tekstiin ja yleinen ulkoasu on siisti ja huoliteltu.\nViimeisen runon lopetussanat ovat melkein pelkkää Lönnrotin toistamista. Niissä Nieminen samalla perustelee kauniisti ja koskettavasti Lönnrotin omin sanoin oman työnsä oikeutuksen. Runonlaulaja kertoo osoittaneensa tien, hiihtäneensä ladun, jota seuraavat laulajat voivat kulkea. Niemisen ja Korpakin työ toteuttaa Kalevalan laulajan toivetta, että hänen osoittamastaan tiestä kasvaisi ura runsahammille runoille.\nOn kirjassa vikojakin, puuttehia painetussa. Ei ole pulmat sanoissa, ongelmat sivuin sisässä. Vika on sitojan tekemä, kannen pahan laittajassa. Kalevala 1999 on sisällöllisesti onnistunut teos, joka on ulkomuodoltaan epäonnistuneempi. Se on kuin epämääräinen kompromissi mukanamenevän pokkarin ja tyylikkään kirjahyllyn komistuksen väliltä: kummassakaan tarkoituksessa se ei vakuuta. Kierrätyspaperimaiset kannet kuluvat käytössä nopeasti. Sidonta sentään vaikuttaa vahvalta, mutta ainakin kirjastokäytössä kannet pitää suojata hyvin, tai kirjan käyttöikä jää teknisistä syistä lyhyeksi. Tämä puute on kuitenkin niin pieni, että se on helppo korjata seuraavassa painoksessa.\nWille Ruotsalainen, fil.yo.\nviruotsa (at) cc.jyu.fi


Parhaat yliopistomuistoni liittyvät tiedon omaksumiseen. En ole koskaan kokenut että kirjallisuustieteen opinnot olisivat hapertaneet oman, luovan kirjoittamisen mahdollisuuksia, pikemmin päinvastoin. Tiedon inspiroima työ on minulle yliopiston verso. Teen usein paljon taustatutkimusta teoksiani varten, vaikka runokirjan kohdalla tällainen työskentelytapa ei välttämättä tule heti mieleen. Se ei välttämättä näy suoraan valmiissa teoksessa, vaan enemmän sisäisenä rakenteena, tiedon tai historian sysäämänä polkuna.\nKuva: Klaus Susiluoto, 2001.\nTiedolla on myös pitkät jäljet – ajattelen vaikka tämänhetkistä projektiani Antikytheraa, vuorovaikutteista runosovellusta iPadille. Kiinnostukseni digitaaliseen kirjallisuuteen heräsi vuonna 2000, kurssilla jota opetti Teemu Ikonen, vierailevana luennoitsijana oli kirjailija, tutkija Markku Eskelinen. Kirjallisuuteen tuntui avautuvan loputtomasti mahdollisuuksia, uusi maailma.


Käyttötestissä Buster XXL Cabin - Artikkeli - Nettivene\nNettivene › Buster › Artikkelit › Käyttötestissä Buster XXL Cabin\nEsittelimme lyhyesti viime vuonna Busterin uutuusveneen, XXL Cabinin. Tänä keväänä vene oli käytössämme koko toukokuun, jotta saisimme kokemuksia vaihtelevissa olosuhteissa ehkä mielenkiintoisimmasta uutuus-Busterista moneen vuoteen.\nKoska Buster XXL Cabinin runko on matala, on kajuutan oltava korkea, sillä seisomakorkeudesta ei ole haluttu tinkiä.\nKeulan kantta on voitu laskea, minkä ansiosta ovesta sisään astuminen sujuu vähemmän taiteillen, tosin oven yläkamana on edelleen melkoinen loukku jo keskimittaiselle.\nKeulasta pääsee kätevästi askelman kautta sivukansille. Ne on mitoitettu vaatimusten mukaan ja riittävän leveiksi, mutta katon reunus ulottuu niin kauas, että liikkuminen sivukannella ei ole aivan helppoa. Lisäksi ulkoreunassa oleva kaide tekee kiinnipitämisen hieman hankalaksi. Helpompaa olisi, jos kaide olisi koko matkaltaan katolla.\nBuster Cabin ei ole matkavene, mutta jos pedin tarvitsee, se syntyy kajuutan perään.\nUuden Cabin-mallin yksi iso etu on, että kajuutta ei tunnu samalla tavalla huteralta kuin vanhassa AWC:ssä. Rakenteet ovat selvästi jäykemmät, joskin pientä huojuntaa yhä tuntuu.\nKajuutan silmiinpistävin ominaisuus sisällä on avaruus.\nKuski ei XXL Cabinissa voi valittaa kuin onnetonta tuulilasinpyyhintä. Onneksi veneeseen on vakiovarusteeksi asennettu lämmitin. Se ei sateessa jaksa lämmittää kajuuttaa, mutta tuulilasin se pitää auki.\nEtuistuimet ovat tukevat ja jämäkän oloiset. Suuri karttanäyttö on sopivasti kuskin näkökentässä. Katkaisimet ja mittarit on sijoitettu järkevästi.\nRunko on hyväksi havaittu XXL. XXL:n runko on melko kapea Cabinin massaan nähden, ja koska painopiste on avovenettä selkeästi korkeammalla, on runko sivusuunnassa levoton. Trimmitasot ovatkin vakiovaruste.\nBuster XXL Cabinin ajettavuus oli tyynessä kelissä kunnossa. Melutaso on kohtuullinen matkanopeuksilla (77-78 desibeliä). Huippunopeutta Buster Cabin ja Yamaha F150 saavuttivat 37,6 solmua.\nBuster XXL Cabinin pääasiallinen tuleva käyttäjäkunta lienee viranomaiset ja muut vesillä työtään tekevät. Heille XXL Cabin on oiva työkalu.\nHuviveneilijä on hieman hankalampi tapaus. Epäilemättä näitä ilmestyy saaristoon jokasään yhteysveneiksi, mutta tuskin tungokseksi asti. Hinta on melko kova, sillä vene-konepaketti maksaa hyvän matkaa yli 50 000 euroa.\nTiivistelmä Vene-lehden artikkelista 8/2011\nOsta ja lue koko juttu Buster XXL Cabinin käyttötestistä\nLisää Buster -artikkeleita\nMyynnissä - Buster\nMV-Marin 480 S


Kylä ilman naisia | YLE TV1 | yle.fi\nTV1:n ohjelmat | Asia\nPärjäävätkö miehet kokonaisen viikon ilman naisia?\nRäyringin kylä sijaitsee Räyringinjärven ja Haapajärven ympärillä Vetelin kunnassa. 300 talouden kylä kohtaa haasteen, jonka jälkeen mikään ei ole entisellään.\nRäyringistä tulee viikon ajaksi kylä ilman naisia.\nMitä tapahtuu, kun 21 kylän naista lähtee ja jättää miehet hoitamaan viikoksi kotia, lapsia ja töitään? Kun kylän miehet hikoilevat kotitöiden kanssa, vaimoväki rentoutuu kylpylälomalla.\n10.5. osa 1\nOsalta naisista jää kotiin pieniä lapsia, toisilta teini-ikäisiä ja joiltakin vain mies. Nuorin lähtijöistä on 27-vuotias Anni Saari ja vanhin 84-vuotias Enni. Joistain perheistä lähtevät sekä vaimo että äiti. Joillekin erossa olo on arkipäivää, toisten vaimot taas eivät ole käyneet poissa kotoa kuin sairaalassa synnyttämässä.\nPystyvätkö naiset nauttimaan lomastaan vai kasvaako ikävä kotiin liian suureksi.\nMiten miehet pärjäävät arjen pyörittäjinä? Kuinka sujuu lasten hoito ja kotityöt, jotka ovat tähän asti olleet kylän naisten harteilla? Kuinka käy, kun miehet päättävät herättää talkoovoimin kylän entisen keskipisteen - ränsistyneen tanssilavan uuteen kukoistukseen?\nAikaa on vain viikko, ja sen jälkeen lavalla pitäisi järjestää naisten kotiinpaluujuhla. Haaste on heitetty!\nRäyringin naiset lähtevät kylpylälomalle.\n11.5. osa 2\nNaisten lähtöpäivä on käsillä, viimeisiä tavaroita pakataan ja kotiin jäävät miehet saavat hengissäselviytymisohjeita.\nToista lastaan odottavalle Anni Saarelle lähteminen on vaikeaa. Anni ei ole vuoteen nukkunut kokonaista yötä ja on todellakin loman tarpeessa. Vaikka Anni tietää, että Janne pärjää 14 kuukautta vanhan Martin kanssa hyvin, ajatus pojasta erossa olemista on niin vaikea, että vielä lähtöpäivänä hän suunnittelee olevansa Kivitipun kylpylässä vain kolme yötä.\nToisella puolella tietä asuvat Riitta ja Kalle Kaistila ovat tottuneet olemaan erossa toisistaan. Kotityöt ovat olleet Riitan vastuulla, mutta nyt ne jäävät talon miesten Kallen, Laurin ja Aapon hoidettaviksi.\nHannu Lassilalle jää Saku-koiran lisäksi seuraa pitämään 10 lypsylehmää. Toisella karjatilalla, Hannun serkulla Sakarilla on 15 lypsävää navetassaan. Lisäjännitystä viikkoon tuo poikimassa oleva hieho.\nKylän miehet ovat muutamaa poikkeusta lukuun ottamatta tottuneet siihen, että vaimo hoitaa ruuan pöytään. Katri Koskimaa yrittää huolehtia miehensä ruuanlaitosta sen verran, että pitää tälle pikakurssin. Matin äiti Kerttu on tullut seuraamaan Matin ensimmäistä riisinkeittokokemusta.\nNaiset matkaavat noin 60 kilometrin päässä olevaan Kylpylä Kivitippuun, jossa heitä odottaa rentouttava viikko hoitoja, hierontoja, uimista ja paljon yhdessäoloa naisten kesken.\nSarjan kolmannessa osassa selviää, kuinka Matti Koskimaalta sujuvat kotityöt.\n12.5. osa 3\nErityisesti lapsiperheissä herätään uuteen tilanteeseen. Saavatko isät lapset kouluun ja hoitoon? Miten sujuu yksinhuoltajaisiltä ruuan laitto ja muu arki?\nEdellisenä päivänä naiset pakkasivat tavaransa, lähtivät lomalle ja jättivät miehet hoitamaan kotia, lapsia ja töitä.\nNeljässä perheessä on alle kouluikäisiä lapsia. Näissä perheissä äiti on ollut pääasiallinen lastenhoitaja. Kolmannessa jaksossa selviää, saavatko miehet lapset ajoissa kouluun ja päiväkotiin ja miten ensimmäinen päivä sujuu lasten ja kodinhoidon kanssa.\nMonelle kylän miehelle viikko on myös ainutlaatuinen mahdollisuus tehdä lasten kanssa asioita, jotka yleensä äiti hoitaa täysin.\nMonessa perheessä ensimmäisen päivän lounas ja illallinen osoittautuu hieman haasteelliseksi valmistaa. Yritystä tosin riittää.\nMiten käynnistyy miesten talkooprojekti tanssilavalla? Miehet ovat suunnitelleet viikoksi myös paljon yhteistä ohjelmaa viinitilalla vierailuista jumppailtoihin. Naisten kotiinpaluujuhla on jäänyt vielä vähälle huomiolle.\nNaisten virkistysviikko on alkanut vesijumpalla. Tekemistä on niin paljon, ettei miehiä ole vielä ikävä. Muuttuuko tunnelma?\nJanne Torvikoski ja yksivuotias Martti-poika arjen pyörityksessä.\n13.5. osa 4\nMiehet ovat selviytyneet hyvin lisääntyneistä tehtävistä. Lavan kunnostustalkoot pitäisi saada rullaamaan.\nMiehet ovat päättäneet vaihtaa tanssilavan keittiön lattian ja uusia ikkunat ja ikkunaluukut. Lisäksi pitäisi rakentaa penkkejä ja pöytiä naisten kotiinpaluujuhlaa varten.\nEnsimmäisenä päivänä projektin edistymistä vaikeutti Kai Palosaaren, projektia suunnitellen kirvesmiehen, poissaolo. Toinenkaan päivä ei käynnisty ongelmitta, eikä mestarikirvesmiestä vieläkään näy. Syy selviää: Kain tyttärentytär Lotta tarvitsee hoitajaa, joten mies tarttuu kirveenvarren sijaan tuttipulloon.\nJaksossa selviää myös, miten Jannen ja univaikeuksista kärsivän Martti-pojan toinen yö on sujunut sekä nähdään Sakari Lassilan iloisen perhetapahtuman odotus: navetassa on tiineen hiehon laskettu aika.\nKivitipun kylpylässä naiset valmistautuvat karaokeiltaan.\nMikko Huhtasaari ja Tuisku-koira odottavat emäntää kotiin.\n16.5. osa 5\nIkävä koettelee kyläläisiä - niin naisia kuin miehiä. Kylän nuorin perhe kamppailee eroahdistuksen kanssa, kun yksivuotiaan lapsen äidin on päätettävä, pystyykö hän jatkamaan lomailua.\nRäyringin kylässä on vietetty jo kolme yötä ilman naisia. Tanssilavaprojekti, kotityöt ja yhteiset iltaharrastukset ovat pitäneet miehet kiireisinä. Naiset taas ovat saaneet rentoutua hoidoissa ja omissa illanvietoissaan.\nMonet pariskunnista eivät ole olleet käytännössä koskaan erossa toisistaan. Vuosikymmeniä kestäneiden liittojen aikana erossa on vietetty kenties yö tai kaksi. Kokonainen viikko on pitkä aika. Nyt se alkaa tuntua.\nPuolisoidensa lisäksi äidit kaipaavat erityisesti lapsiaan. Huoli Martti-pojasta raastaa Annia, ja rentoutuminen kylpylässä on vaikeaa. Viikko on vasta puolivälissä.\nTanssilavalla isketään jo viimeistä palaa uuden keittiön lattiaan. Tanssilavaprojektin lisäksi illalla on kokoontuminen viinitilalle, jossa on tarkoitus harjoitella naisten kotiinpaluujuhlan yhteislaulua.\nIkävä kaihertaa montaa miestä, mutta kirvoittaako paikallisen viinitilan tuotteet miehet yhteislauluharjoituksissa iloiseen ralliin vai synkeään bluesiin, jää nähtäväksi.\nTomi ja Aili Huusko satujumpassa.\n17.5. osa 6\nKylän miehet löytävät pienestä kitkasta huolimatta yhteisen sävelen talkoohommiin, ja työt tanssilavalla etenevät. Kotona miesten työsarka vaihtelee ompelemisesta metsätöihin . Naiset alkavat päästä parhaisiin lomatunnelmiin kylpylässä.\nRäyringin miesten haastava viikko on kääntynyt jo loppupuolelle. Naisten lähdöstä on neljä yötä, ja jo kahden päivän päästä nämä palaavat kaipaavien perheidensä luokse. Onko viikko muuttanut miesten maailmankuvaa? Entä odottavatko naisia kotiinpaluujuhlassa tyhjät pöydät, vai onnistuvatko miehet myös juhlaruokien suunnittelussa?\nRäyringin kylän naiset ovat ansaitulla lepolomalla ja miehet vastuussa niin kotitöistä kuin yhteisestä tanssilavaprojektistakin. Tanssilavalle saadaan vihdoin uudet ikkunat. Kotiinpaluujuhlaa täytyisi alkaa tosissaan harjoittelemaan. Menu on jo sovittu ja ohjelmanumerot mietittynä, nyt pitäisi päättää työjaosta.\nNiillä miehillä, joilla on vastuullaan navettatöitä tai lapsia hoidettavana, on viikko ollut erittäin kiireinen. Yhteisen projektin lisäksi on pitänyt huolehtia lasten viemisistä, syömisistä ja nukkumisista. Lomailevat naiset herkistyvät miettimään elämäänsä, kotiaan ja perheitään.\nNaiset viihtyvät lomalla. Välillä pitää paistaa makkaraa.\n18.5. osa 7\nNaisten kotiinpaluu lähestyy, ja miehillä on kädet täynnä töitä: koteja siivotaan, pyykkiä pestään ja talkoissa ahkeroidaan. Naisten kotiinpaluujuhlien ohjelmaa on valmisteltava muista kiireistä huolimatta.\nPienen keskipohjanmaalaisen kylän eriskummallinen viikko on loppusuoralla. Tänään kylän miehet heräävät viimeiseen päivään ilman naisia. Miten miehet ovat selviytyneet uusista velvollisuuksistaan? Ja onko suhtautuminen naisten tekemiin töihin muuttunut?\nRäyringin miehet ovat tämän viikon aikana kokeneet, miltä elämä tuntuu ilman parempaa puoliskoa. Sisukkaasti päivistä ja öistä on selvitty, mutta viimeisenä päivänä vaimon kaipuu on noussut uuteen huippuun. Viimeisen päivän siivousurakat ovat myös menossa monessa kodissa. Kun kodit on saatu kuntoon, edessä on vielä tanssilavan loppusiivous seuraavan päivän kotiinpaluujuhlaa varten.\nVaikka miesten kaipuu on kova, niin naiset ovat alkaneet viihtyä yhä paremmin lomallaan.\nKova viikko on kiristänyt hermoja, ja miehet ottavat yhteen tanssilavalla. Illaksi lämmitetään kuitenkin yhteissauna hyvin mielin, ja naiset valmistautuvat jättämään hyvästit hemmotteluviikolleen. Viikon kruunaa Kake Randelinin keikka.\nSakari Lassilalla on tervetuliaisjuhlan aikoihin navettakiireitä.\n19.5. osa 8\nRäyringin kylä on täynnä odotusta - naiset ovat tulossa kotiin! Viimeinen päivä on täynnä viime hetken järjestelyjä ja stressiä. Jäljellä on vain tunteikkaat kotiinpaluujuhlat täynnä kyyneliä, murtuneita kylkiluita ja hajonneita ikkunoita.\nRäyringin miehet voivat jo hengähtää helpotuksesta. Viikko ilman naisia alkaa olla loppusuoralla. Kuluneen viikon aikana miehet ovat hoitaneet yksin niin kodin, lapset kuin eläimetkin. Miehet myös ponnistelivat yhteisen tanssilavaprojektin eteen.\nRäyringin kylä herää nyt juhlapäivän aamuun. Miehillä on edessä päivän täydeltä juhlavalmisteluja, jotta naiset saisivat arvoisensa kotiinpaluun. Lapsiperheissä on tietenkin vielä omat touhunsa. Monelle isälle tai isoisälle viikko on ollut ainutlaatuinen mahdollisuus viettää arkea lasten kanssa. Vaimon ikävä on kuitenkin ollut kova.\nSakarin hiehon poikiminen on pitänyt kylää jännityksessä koko viikon, ja kun synnytys ei tunnu käynnistyvän, paikalle on kutsuttu ammattiapua.\nRäyringin perinteikkään tanssilavan kunnostus on tuonut kylän miehet yhteen aivan uudella tavalla. Kylän miehet antavat vielä viime hetken arvosanat suorituksistaan, ennen kuin valmistautuvat ottamaan naiset vastaan.\nNaisten viikko on ollut täynnä yhteistä ilonpitoa ja illanviettoja, hoitoa ja lepoa, mutta myös ristiriitaisia tunteita kotoa poissa olosta. Miesten koettelemusten viikko on ohi. On aika vastaanottaa naiset kotiin ja entistä ehommalle tanssilavalle.\nKun perinteikäs kokoontumispaikka on saatu entiseen loistoonsa ja naisväki takaisin, on aika jättää hyvästit Räyringin kylälle ja sen mainioille kyläläisille. Miehille, naisille, lapsille ja tuoreimmalle asukkaalle, nuorelle vasikalle. jonka nimeksi tuli Elokuva.\nTiistaista perjantaihin 10. - 13.5. klo 18.30\nMaanantaista torstaihin 16. - 19.5.\nTutustu: Räyringin perheet\nKalle Kaistilan seurassa kotona ovat nelivuotias Aapo ja yhdeksänvuotias Lauri.\nIsä Kimmo Alaspää vei Kimin ensimmäistä kertaa päivähoitoon. Oltiin puoli tuntia etuajassa.\nJarmo, Erja ja Henrik Aho.\nTuotanto: Matila Röhr Nordisk Oy.\nOhjelmasarja on esitetty TV1:ssä edellisen kerran syksyllä 2009


Mitä verkkosivujen kääntäminen maksaa? | Semantix\nMitä nettisivujen kääntäminen maksaa?\n– Voidakseni vastata tähän kysymykseen tarvitsen ensin lisätietoja. Kuinka paljon tekstiä on? Kuinka iso verkkosivusto on? Kuinka monelle kielelle se käännetään? Millä sisällönhallintajärjestelmällä sivusto on luotu?\nKun asiakas laskee verkkosivuston kääntämisen hintaa, on tärkeää laskea myös asiakkaan itsensä työhön käyttämä aika. Valmistautumalla hyvin voi säästää paljon rahaa, erityisesti jos voidaan työskennellä niin, että vältytään leikkaa–liimaa-vaiheelta tuotaessa käännettyjä tekstejä verkkosivustolle.\nMillaisia kysymyksiä yleensä asetat asiakkaalle?\n– Aloitan yleensä kysymällä, mikä verkkosivujen julkaisujärjestelmä yrityksellä on. Useimmille suosituille järjestelmille kuten WordPress tai Episerver meiltä löytyy ratkaisu, jonka avulla käännettävät tekstit voidaan helposti eksportoida käännettäväksi ja tuoda sen jälkeen takaisin järjestelmään. Riippumatta siitä mitä järjestelmää asiakas käyttää, pyrimme aina löytämään ratkaisun, joka vie vähiten aikaa ja on kustannustehokkain asiakkaan yritykselle.\nSaadaanko käännettävät tekstit poimittua helposti suoraan verkkosivustolta?\n– Kyllä, useimmiten löytyy ratkaisu, jonka avulla asiakas voi helposti viedä käännettävät tekstit ulos järjestelmästä ja tuoda valmiit käännökset takaisin järjestelmään. Tämä kannattaa erityisesti silloin, kun verkkosivusto on iso tai kun sivut käännetään monelle kielelle, jolloin tekstinkäsittelyyn menisi muuten paljon aikaa. Kuten sanottu, useimmille suurista julkaisujärjestelmistä meiltä löytyy valmis ratkaisu. Muissa tapauksissa tekniikkaosastomme auttaa löytämään parhaan ratkaisun asiakkaallemme.\nKuinka teet tarjouksen verkkosivujen käännöksestä?\n– Tarjous lähtee kielikohtaisesta kustannuksesta. Analysoimme tiedostot nähdäksemme, toistuvatko jotkut tekstit monta kertaa, eli esiintyykö niissä niin kutsuttuja toistoja. Jos teksteissä on toistoa, asiakas saa alennusta, koska tekstit käännetään vain kerran ja sen jälkeen käytetään uudelleen käännöstyökalujemme avulla.\nJos sivusto on iso eikä asiakas itse tiedä, kuinka tekstit saadaan vietyä ulos ja käännetty teksti takaisin sivustolle ilman että työhön uppoaa viikkoja, tekniikkaosastomme auttaa asiakasta. Keskustelemme mielellämme yrityksen IT-osaston tai mainostoimiston kanssa siitä, kuinka työ voidaan tehdä järkevästi.\n– Kysyn aina, mitä hakusanoja yritys käyttää omassa hakusanaoptimoinnissaan. Jos yrityksellä on hakukoneoptimoinnista vastaava henkilö, hän voi lähettää meille listan hakusanoista käännettäväksi. Kun lista on käännetty, saa yrityksen yhteyshenkilö validoida käännetyn listan, jotta yrityksen kohderyhmien nettisivuvierailijat muissa maissa löytävät yrityksen Googlessa.\nKuinka projekti päätetään, kun käännöstyö on valmis?\n– Kun olemme toimittaneet tekstit asiakkaalle, pyydämme häntä katselmoimaan käännöksen ja antamaan meille palautetta tyylistä, sävystä ja terminologiasta. Haluamme aina olla asiakkaidemme kanssa läheisessä yhteistyössä ja hintaamme kuuluu aina käännösten päivitys palautteen mukaisesti. Kaikkea saamaamme tietoa hyödynnetään asiakkaan tulevissa projekteissa.\nJa jos asiakas kaikesta huolimatta ei ole tyytyväinen toimitukseemme, niin meillähän on asiakastyytyväisyystakuu.\nRuotsin kielestä lokalisoinut Semantix Finlandin käännösasiantuntija Teemu Tenhunen\nMikko Keso 14.6.2017\nPirita Valtonen 13.6.2017


Imetysohjaus - Luna Mama\nValmistaudu imetykseen - nyt imetysohjauspaketti etuhintaan!\nImetys on luonnollinen tapa ruokkia vauva, mutta aina imetys ei kuitenkaan suju helposti ja luonnollisesti. Imetyspulmat voivat alkaa jo aivan ensimetreillä synnytyksen jälkeen, tai joskus ongelmia ilmenee vasta myöhemmin vauvan kasvaessa esimerkiksi rintaraivareiden ja rinnalta kieltäytymisen muodossa. Helpottavaa on, että moniin imetyspulmiin löytyy ratkaisu. Imetysongelmien kanssa ole siis hyvä jäädä yksin, vaan kannattaa ajoissa pyytää apua imetykseen perehtyneeltä ammattilaiselta.\nOlen imetysohjaaja (WHO) ja terveydenhoitaja. Olen päässyt tukemaan perheitä imetyksessä niin työssäni äitiys- ja lastenneuvolassa kuin näin yksityisenä imetysohjaajana. Jokaisen imetysohjauskäynnin tavoitteena on päästä pohtimaan kiireettömästi imetyksenne haasteita ja ratkaisuja niihin.\nImetysohjauskäynnit toteutetaan kotikäyntinä, jonka aikana voimme yhdessä etsiä ratkaisuja imetyshaasteisiin oman kodin rauhassa.\nImetysohjaukseen voit hakeutua, jos esimerkiksi kohtaat kipua imettäessä, epäilet maidon riittävyyttä tai vauvan käytös rinnalla mietityttää sinua. Tavoitteeni on, että käynnin aikana saat näyttöön perustuvaa tietoa, tukea ja käytännön vinkkejä imetyshaasteeseensa sekä tunnet itsensi kuulluksi, voimaantuneeksi ja luottamuksesi omaan itseensi on kasvanut.\nJoskus imetyspulmat ilmaantuvat äkillisesti, ja kaipaat apua pikaisesti. Pyrin olemaan saatavilla nopeallakin aikataululla, joten otathan rohkeasti yhteyttä.\nImetysohjaus 100 € / 90 min (ensikäynti) (sis. ALV 24 %)\nJatkokäynti 80 € / 60 min (sis. ALV 24 %)\nHinta sisältää matkakulut Helsingissä. Tämän alueen ulkopuolelle matkustettaessa perin matkakulut 0,43 € / km (lähtöpaikkana Laajasalo).\n"Valmistaudu imetykseen" -paketti\nPaketti on tarkoitettu eritysesti niille äideille, jotka toivovat voivansa imettää ja jonka aiemmat imetykset ovat syystä tai toisesta päättyneet ensimetreille. Ennen synnytystä kartoitamme yhdessä tilanteenne ja teemme henkilökohtaisen imetyssuunnitelman. Pakettiin kuuluu 2 imetysohjauskäyntiä synnytyksen jälkeen sekä jatkuvan tuen puhelimitse tai sähköpostitse.\n1 tapaaminen (1h) ennen synnytystä, jonka aikana kartoitamme yhdessä tilanteenne ja toiveenne tulevasta imetyksestä\n2 ihmetysohjauskäyntiä (60 min) synnytyksen jälkeen sovittuna ajankohtana\nLisäksi tarjoan jatkuvan tuen puhelimitse tai sähköpostitse.\nImetykseen on hyvä perehtyä jo raskausaikana, sillä ensimmäinen imetys tapahtuu heti synnytyksen jälkeen. Hyvät perustiedot edesauttavat imetyksen onnistumista. Imetysvalmennus syventää kunnallisessa perhevalmennuksessa saatavaa imetystietoutta. Tarjoamani henkilökohtainen imetysvalmennus räätälöidään aina sinun tarpeiden mukaan. Puoliso tai tukihenkilö on lämpimästi tervetullut mukaan valmennukseen, sillä heidän antama tuki imetyksen onnistumiselle on korvaamaton.\nImetysvalmennuksen aikana käymme läpi esimerkiksi seuraavat teemat:\nImetyksen hyödyt ja uusimmat imetyssuositukset\nEnsi-imetys ja imetyksen käynnistyminen\nYleisimmät imetysasennot – ja voimme myös harjoitella niitä kodin rauhassa\nOta yhteyttä, niin räätälöidään teille sopiva imetysvalmennus. Imetysvalmennus voidaan tarvittaessa järjestää myös englanniksi tai espanjaksi.\n150 € / 2h (sis. ALV 24 %)


Kolmas perättäinen futisdraama Futuralle – FC Futura\nKolmas perättäinen futisdraama Futuralle\nKirjoitettu 02/08/2009 by FC Futura\nKatse tiukasti pallossa - niskat kovilla sunnuntain LPS-matsissa\nFC Futura – LPS 3-2 (3-0) Futura: Pietinen, Ahmad, Enrold (82′ Wahlström), Göksil, Heinonen, Isosalo, Lampinen, Majander, Oikkonen (46′ Särkkälä), Pösö, Weckström (63′ Naskali)\n03′ 1-0 Pösö Arttu\n17′ 2-0 Weckström Janne\n43′ 3-0 Isosalo Olli\n54′ 3-1 Kauria Janne\n57′ 3-2 Kauria Janne\nPorvoon Futura vahvisti merkittävästi asemiaan Kakkosen A-lohkon keskikastissa kaadettuaan Laajasalon Palloseuran kotikentällään lukemin 3-2. Vaikka porvoolaiset ovatkin aloittaneet syyskierroksen MP:n ja HyPS:in tavoin vahvasti täydellä pistepotilla, mistään ylivoimaisesta kolmen ottelun näytöksestä ei voi puhua, kaukana siitä. KTP-, HIFK- ja LPS-matseissa käytetystä käsikirjoituksesta voisi itse asiassa jo luopua – jos ei kokonaan, niin toiselle jaksolle merkitystä dramaattisesta osuudesta nyt ainakin.\nLPS tuli kevään koitoksen tyyliin avausminuutit todella kovalla sykkeellä, mutta kotijoukkueen kestettyä ensimmäisen viisiminuuttisen vieraiden etsikkoaika oli jo ohi. Futura iski sen sijaan kerta toisensa jälkeen nopeilla vastaiskuilla, jotka tuottivat selvästi päänvaivaa erityisesti Laajasalon laitapuolustukselle. Porvoolaisten avausosuma syntyi jo kolmannella peliminuutilla, kun vieraat joutuivat rikkomaan laidalla kotipelaajaa vapaapotkun arvoisesti. Vahvoista pääpelaajistaan huolimatta vihreäpaidat eivät kyenneet estämään Area tekemästä Ollin vaparista jo yhdettätoista sarjamaaliaan, nyt LPS-puolustuksen keskeltä, vartioimattomana ja päällään. Siis tässä puhutaan kuitenkin miehestä, joka ei tee maalejaan päällä kuin siinä tapauksessa, ettei ehdi pallon alta pois.\nLaajasalolaiset malttoivat tappioasemastaan huolimatta rakentaa peliä alakerran kautta ainakin kolmen syötön verran, mikä oli jotain ennenkokematonta. Suurin osa LPS:n avauksista päätyi ennen pitkää vasemmalle laidalle vahvistukseksi hankitulle Janne ’liigajyrä’ Kaurialle, jonka eteneminen pysähtyi kuitenkin kerta toisensa jälkeen viikonloppuvapaataan viheriöllä viettäneeseen Oikkosen Joniin. Futuran hyökkäyspäässä aplodeja kirvoittaneita suorituksia jatkoi puolestaan Are, jonka puhdas veto Ampan syötöstä tömähti vartin kohdalla äänekkäästi keskelle LPS-maalin pystypuuta. Paluupallosta tarjottiin sitten Jannelle paikkaa, josta futaajat näkevät päiväunia. Huolellisen virittelyn jälkeen Jannen Copasta lähtikin vastapalloon niin kaamea kanuuna, ettei tykinruoaksi joutuneen Juan Pascualin osaa tarvinnut kadehtia.\nFuturan toisen maalin jälkeen LPS jatkoi yrityksiään kotijoukkueen puolustuslinjan murtamiseksi mutta alkoi jo hiljalleen tuskastua jatkuviin paitsiovihellyksiin. Muutama minuutti ennen taukovihellystä hierottiin sitten vielä hieman suolaa vieraiden haavoihin, kun Cihan nosti nopean kierrätyksen päätteeksi laitaan Ollille. LPS-pakki odotti jo ajoa keskelle, mutta joutuikin pettyneenä toteamaan Ollin kiertävän laidan puolelta pieneen kulmaan ja vielä kaiken päätteeksi ujuttavan pallon LPS-vahdin ja etutolpan välistä pömpeliin. Tauolle lähdettiin värikkäiden vaiheiden jälkeen siis Futuran 3-0 johtoasemassa.\nHankitun johtoaseman suuruudella ei näytä lopulta olevan merkitystä, sillä aiempien otteluiden tapaan vastustaja päästettiin pikapikaa maalin päähän ja vaihdettiin samalla puolivaloille. Kaurian ensimmäinen osuma oli väläytys kaverin osaamisesta, kun Futuran maalin edessä näppärästi alas otettu pallo löytyi vielä samalla sekunnilla kotimaalista kavennuksen ominaisuudessa. Toiseen merkintään taas tarvittiin kolmisen minuuttia aikaa sekä oleskelua oikealla paikalla takatolpalla, jonne Dannen ’purku’ maalin edestä löysi tiensä. Pusku lähietäisyydeltä toi LPS:n maalin päähän ja draaman ainekset olivat TAAS kasassa.\nFuturan saavutukset toisella jaksolla voi kirjata pariin vetoon kohti vierasmaalia, kun taas LPS oli puolestaan palannut tuttuun ja kieltämättä hiuksia nostattaneeseen ’pallo ykkösellä boksiin’ -taktiikkaansa. Porvoolaiset kuitenkin kestivät tilanteen mihin olivat itsensä ajaneet, eikä vieraiden ankara paine johtanut kuin pariin kohtuullisen vaaralliseen tilanteeseen kotimaalilla. Mikon muutamaa pelastusta on kuitenkin kiittäminen muun joukkueen hyvän taisteluasenteen ohessa, sillä aiempien parin ottelun tavoin jonain toisena päivänä lopputulos olisi voinut olla kokonaan toinen. Kahdeksan päivän aikana kerätyt yhdeksän pistettä lämmittävät kuitenkin mieltä kummasti, eikä tulevan sunnuntain Grani-peliin tarvitse lähteä sarjanelosena turhaa puristaen.\nEdellinen artikkeli Futura nujersi HIFK:n yliajan rankkarilla\nSeuraava artikkeli Grani nousi väkisin tasoihin, piste Porvooseen


Syntymäpäivä | Vuoden Kokemukset | Osa 1. - Aaro Huttunen\nSyntymäpäivä | Vuoden Kokemukset | Osa 1.\nPosted on 1.6.2017 6.8.2017 by Aaro Huttunen\nTäytän tänään 24 vuotta. Syntymäpäivä. On mielenkiintoista aina palata ajassa sen verran taaksepäin, että muistelen minkälainen ”viime” vuosi on ollut. Mitä muutoksia elämässäni on kerennyt vuodessa tapahtumaan, mitä kokemuksia olen saanut ja mitkä ovat vuoden tärkeimmät opetukset? Syntymäpäivä on ollut minulle aina hyvin neutraali tapahtuma, en näe ikääntymistä sellaisena asiana, että sitä pitäisi erityisesti juhlia, mutta ei se tavallaan ole myöskään negatiivinen asia. Toisaalta onhan se ikään kuin merkittävä tapahtuma, jota kuuluisi juhlistaa – kuitenkin vain kerran vuodessa tapahtuva episodi! Elämästä kuuluu nauttia tässä ja nyt. Juhlistan vielä!\n1.6. eli mitä kaikkea minulle on tapahtunut kesäkuun 2016 – kesäkuun 2017 välillä? Parempaa syntymäpäivää saa muuten hakea, tasan puolessa välissä kaikkea. Syntymäpäivä on juhlistamisen arvoinen päivä. On lämmin, luonto on herännyt ja elämä hymyilee: ”Aa kesän lapsi kun oon! Aa villi luonteeni on! Aa kesän lapsi mä oon! Aa poissa huoleni on!”\nKesäkuu | Heinäkuu 2016\nOlin työharjoittelussa Tampereella 6 viikkoa, yksityisellä fysioterapia yrityksellä, jossa asiakkaina oli tuki- ja liikuntaelin ongelmaisia. Opettavainen ja omatoiminen työharjoittelujakso kaikin puolin. Sain paljon vastuuta nautin työnteosta. Tein harjoittelun ohessa myös kesäopintoja, että saisin kuukaudessa tarvittavat 5 opintopistettä kasaan Kelan opintotukia varten. En siis tehnyt kesätöitä sinä kesänä ja kerkesin myös ”lomailla” pitkästä aikaa!\nAsuin Tampereella silloisen tyttöystäväni luona, jonka takia ylipäänsä hakeuduin Pirkanmaalle työharjoitteluun. Rakastin tätä tyttöä todella, mutta elämää oli yllättävän vaikea sovittaa samanlaiseen aikatauluun sopivaksi ja se koetteli suhdetta. Toinen kävi töissä arkipäivinä 8:00-16:00 ja toinen oli töissä viikonloput, illat sekä yöt. Meillä ei ollut yhtään yhteistä vapaapäivää koko kesänä – joka todennäköisesti oli lopulta suhteen kohtaloksi, syntyneen välimatkan lisäksi (Savonlinna – Tampere, 350 km). Erosimme elokuussa ja ero oli rehellisesti henkisellä puolella rankin, joka kohdalleni on sattunut. Elämä opettaa.\nKesän aikoihin päivitin blogia huomattavasti vähemmän, opiskelun, työkuvioiden ja tyttöystävän takia.\nBuukkasin yksin ensimmäisen ulkomaanmatkani. Varasin lennot Kreikkaan. En koskaan ollut aikaisemmin astunut matkustajalentokoneeseen, enkä matkustanut ulkomailla yksin. Se oli tavallaan yksi suuri askel itsensä ylittämis mielessä. Se askel kannatti ottaa! Rakastin Kreikan lämpöä, mahdollisuuksia ja kokemuksia. 34 astetta lämmintä joka ikinen päivä, ilman yhtään pilvenhattaraa. Opin matkaltani äärimmäisen paljon ja reissukärpänen puraisi. Pelko yksin ulkomaille lähtemisestä kuihtui täysin, vaikka olisi tietysti ollut mahtavaa jakaa kokemus jonkun kanssa.\nMuutin takaisin Savonlinnaan jatkamaan opintojani.\nSyyskuu | Lokakuu 2016\nAktivoiduin uudestaan blogin kirjoittamisen suhteen ja löysin uuden palon kirjoittamiseen. Havaitsin itsessäni paljon haikeutta kaatuneen suhteen takia. Heräilin öisin miettimään asioita – joka ei ole ollenkaan tapaistani. Kävin aamuisin, ennen koulun alkua pitkillä kävelylenkeillä, kuunnellen erilaisia motivaatiopuheita. Pystyin rauhoittumaan aamu-usvan keskellä, kun kaupunki oli täysin hiljainen ja kaikkia valot olivat pois päältä. Käsittelen tunteita hyvin pitkälti yksin, koska en halua rasittaa ketään ongelmillani. Ne olivat hetkellisesti psyykkisesti kovia paikkoja, koska en ollut aikaisemmin sellaisia tunteita joutunut käymään läpi.\nAloitin opiskelun ohella työt yhdessä hierontakeskuksessa. Toimin käytännössä täysin yrittäjänä. Pelasin koulun lukujärjestyksen kanssa, että milloin pystyn avaamaan aikoja mahdollisia hierontoja varten. Tein illat sekä viikonloput töitä. Syyskuussa blogini täytti 2 vuotta ja pohdin silloin asioita sen suhteen, että mitä blogimaailma on minulle antanut – oikeasti hyvin paljon. Syyskuulle ajoittui myös tapahtuma Training Forum 2016 Helsingissä.\nLokakuussa oli kaksi mahtavaa tapahtumaa: Nordic Fitness Expo 2016 ja The Blow Awards Finland 2016. Olin kolmatta kertaa Expoilla ja tällä kertaa pääsin sisään näytteilleasettaja kortilla, joka on ollut yksi haaveistani heti, kun ensimmäistä kertaa messuilla kävin 2014. Rakastuin siihen tapahtumaan. Blog Awardseille osallistuin ensimmäistä kertaa FitFashionin kautta saadun kutsun perusteella. Ne olivat hulppeimmat juhlat joissa olen koskaan ollut. Aivan mahtava fiilis sekä kokemus! Myös tänä vuonna isken molempiin tapahtumiin aivan varmasti.\nMarraskuu | Joulukuu 2016\nMarraskuussa kirjoitin pyydetyn ja kattavan artikkelin fysioterapian opinnoista, koska silloin tunsin, että olen opinnoissa tarpeeksi pitkällä ja pystyn jo jotain niistä kertomaan. Marraskuun ja joulukuun taitteessa treenini alkoivat vähenemään, koska jatkuva matkustelu muun muassa sukulaisten luona rajoittivat sitä – toisaalta tauko oli aivan paikallaan. Joulukuussa taisin käydä salilla ainoastaan 10-15 kertaa. Söin hyvin, laskematta kaikkia kaloreita ja nautin sukulaisten sekä ystävien seurasta.\nJoulukuussa koin vuoden suurimman AHAA-elämyksen, kun aloin lukemaan kirjaa nimeltä ”Money Master The Game”, kirjoittajana Tony Robbins. Kirja on englantia, siinä on noin 650 sivua ja se käsittelee sijoittamista sekä itsensä kehittämistä. En koskaan ole lukenut niin paksua kirjaa… Kirjan lukeminen kesti noin kuukauden verran, koska jouduin sanakirjan avulla suomentamaan jokaiselta sivulta useampia sanoja ensimmäisten 150 sivun ajan, ennen kuin opin edes hieman hahmottamaan, mikä tarkoittaa mitäkin. En edes tiennyt mitä kaikki sanat tarkoittivat suomeksi, joten jouduin internetistä vielä selvittämään senkin, ennen kuin pystyin jatkamaan lukemista. Mutta kaikki oli sen arvoista – paras kirja, jonka olen lukenut!\nParhaat opit aikavälillä 1.6.-31.12.2016\n1. Vaali parisuhdetta kaikin mahdollisin keinoin, vaikka teillä molemmilla olisi aika hyvin tiukalla, etsikää yhdessä yhteistä aikaa! Nauttikaa toisistanne ja tehkää joka viikko jotain yhdessä. Käykää syömässä, elokuvissa tai edes vain kävelyllä, kunhan teette sen yhdessä. Pienet huomionosoitukset saavat ihmeitä aikaan. Keskittykää toisiinne edes 30 minuuttia joka päivä. Halaa, suutele, kosketa, huomioi…\n2. Uskalla ottaa askel kohti tuntematonta ja pelottavaa. Kaikki pelot on tehty voitettaviksi ja ne elävät ainoastaan oman pääsi sisällä. Mitä kauemmin elättelet kauhukuvia pienen mielesi sisällä, sitä isommiksi pelot kasvavat. Täysin turhaan. Mistään ei tule parempaan tunnetta kuin itsensä ylittämisestä!\n3. Nauti hetkestä! Kaikki tapahtumat loppuvat ennemmin tai myöhemmin. Elä tässä ja nyt. Nauti, kun vielä pystyt. Ainoastaan tämä hetki merkitsee – eilisellä tai huomisella ei ole mitään merkitystä. Tee tästä hetkestä ikimuistoinen ja ota siitä kaikki irti.\n4. Opiskele ja kehitä itseäsi aina. Lue kirjoja, kuuntele Podcasteja ja opettele uusi taito. Uuden oppiminen on lahja, jota kannattaa haalia. Kukaan ei ole koskaan liian taitava tai oppinut. Itsensä kehittäminen kaikilla mahdollisilla elämän osa-alueilla on avain onnellisuuteen.\nTässä ensimmäinen pintaraapaisu kuluneen vuoden tapahtumista ja opeista. Syntymäpäivä osa 2. ilmestyy huomenna. Stay tuned!\nAktiivisuusranneke Paremman Elämän Avuksi\nSyntymäpäivä | Vuoden Kokemukset | Osa 2.


Toisinaan ihminen kohtaa stressiä ja kiirettä, vaikka olisi mestari suunnittelemaan oman ajankäyttönsä. Väliaikainen stressi on kuitenkin selätettävissä, kun vain muistaa jättää aikaa myös rentoutumiselle ja palautumiselle. Tässä artikkelissa kerrotaan neljä hyvää vinkkiä, kuinka rentoutua\nUhkapelaaminen ja erilaiset vedonlyönnit ovat kuuluneet ihmisen vapaa-ajanviettotapoihin lähes koko ihmiskunnan historian ajan. Urheilun katsomisen suosio perustuu osin siihen, että oman voittajasuosikin puolesta jännittäminen on lähes huumaava tunne. Myös erilaiset kasinopelit ovat olleet mukana\nKaupungistumisen kiihtyessä jatkuvasti asuntojen hinnat nousevat erityisesti suurissa kaupungeissa. Tämä johtaa helposti siihen, että ihmiset asuvat yhtä pienemmissä asunnoissa, sillä moni tinkii mieluummin neliöistä, kuin asunnon sijainnista. Pienesti asuminen on noussut nykyaikana jopa trendiksi,\nNämä vaatteet kaikkien kannattaa lisätä omaan vaatekaappiinsa\nKaapit täynnä vaatteita, eikä mitään päälle laitettavaa. Tämä on monelle valitettavan tuttu ongelma. Vaatekriisi iskee pahimmillaan päälle juuri silloin kun on kiire, eikä vaatteiden valitsemiselle yksinkertaisesti ole aikaa. Vaatekriisit ovat onneksi osin ehkäistävissä satsaamalla\nKaunis iho saattaa käsitteenä olla hieman harhaanjohtava, sillä moni mieltää kauniin ihon olevan tasainen, rypytön ja virheetön. Kaunis iho voi kuitenkin olla paljon enemmän. Kyseessä on ihmisen suurin elin, suojakuori, joka hyväkuntoisena ja terveenä\nJooga ja meditaatio ovat yksi parhaista keinoista lisätä omaa hyvinvointia. Niiden avulla saa helposti pienen tauon kiireiseen arkeen ja tämän lisäksi molemmat parantavat tutkitusti hyvinvointia, auttavat nukkumaan paremmin, parantavat liikkuvuutta, auttavat lihaskipuihin ja parantavat\nSuomalaiset marjat ovat superruokaa. Ne sisältävät runsaasti erilaisia ravintoaineita, ovat melko vähäkalorisia ja niitä syömällä voi vaikuttaa positiivisesti omaan terveyteensä. Marjat ovat viime vuosina olleet aktiivisen tutkimuksen kohteena ja niistä on löytynyt runsaasti terveyttä\nMinkälaisia panostuksia omaan hyvinvointiinsa voi tehdä kiireisen arjen keskellä? Erityisesti viime vuosina monet nuoret aikuiset ovat kärsineet ongelmista arjen hallinnassa ja uupumuksesta. Työelämän kietoutuessa jatkuvasti enemmän osaksi vapaa-aikaa kokee moni voimattomuutta ja uupumusta, kun


we are like grass: kesäkuuta 2010\nlauantaina oli ehkä hirvein baari-ilta pitkään aikaan, koska onnistuin itkemään (selvinpäin) kaksi kertaa illan aikana. epäreiluksi koin myös sen, että aamulla heräsin darra seuranani vaikka olin alkuillasta juonut vain pienen viinipullon (mitä siinä nyt on, 25cl?). eilinen ja tämä päivä on mennyt makoillessa ja kuunnellessa musiikkia. kaiken lisäksi olen vielä flunssassa ja järjettömän hedarin kourissa, huoh. huomenna pitäisi (kai) mennä piknikille, ehkä oon jo terveempi ja onnellisempi silloin! aina voi toivoa.......\neilen näytin näinkin hehkeältä kauppareissulla:\nTunnisteet: baarit, darra, flunssa, jeff buckley\nsynttärit oli ja meni (tai siis juhlat, oikeet synttärithän on tänään, happy birthday to me!), ja jälkiseurauksista kärsin vieläkin. tällä kertaa darramasennus on koetellut erittäin vahvalla kädellä ja jouduin tänään lopettamaan elokuvan kesken koska alkoi ahdistamaan liikaa ja piti mennä vessaan itkemään. kaikesta tästä huolimatta lauantaina oli kyllä ihan älyttömän kivaa, vaikka viiniä olis voinut mennä yksi pullo vähemmän ja nukkumaan oisin voinut tulla kotiin. mut yritetäänpäs nyt keskittyä niihin hyviin puoliin:\nTunnisteet: itku, powder blue, synttärit\nItkettää ja raivostuttaa! Oon tänään saanut hiuksieni takia noin 598 hillitsemätöntä raivokohtausta, joiden takia harkitsen vakavasti vihanhallintakurssia. Ois kiva jos hiukset ei ois aina tasan samalailla, mutta kun yritin youtuben "easyjen" tutoriaalien avulla tehdä itselleni Lauren Conradin lettikampausta totesin olevani täysin kyvytön. Yritin myös epätoivoisesti kokeilla Carmen Kassin kampausta Lindexin uudesta kesäkampanjasta, mutta vaikka sen sentään sain tehtyä, ei lopputulos ollut hirveän identtinen inspiraatiokuvan kanssa...... Luultavasti puran sen pian ja laitan hiukset normaalille ponnarille ja lähden töihin. Huoh.\nTässä vähän unelmoinnin aihetta. Ehkä vielä joskus!


17 kiloa | You either want it or you don't..\n6.5.2014 Heidi 10 Tykkää\nTämä viikko menee treenien suhteen vähän epänormaalilla tavalla. Ihan normaalia kaavaa en noudata, sillä niitä treenejä on sekoittamassa mm. muuttofirman saapuminen ja tietysti myös se, että normaaleita aerobisia ei kykene tekemään, kun crossaria ei ole ja bootsit jalassa ei viitsi lähteä lenkille. Tänäänhän olisi aerobinen päivä ollut, mutta koska siitä ei nyt mitään tule, niin tein huomisen treenin tänään. Vuorossa siis jalat. Ja kyljet. Normaalisti myös vatsat, mutta niitä tein eilen ja kaipaamiani vatsaliikkeitä muutenkin on vähänlaisesti, kun mitään apuvälinettä ei niiden tekoon ole. Vatsat jätin siis tänään pois.\nKoitin aamulla kirjoitella treenivihkoon ohjelmaa valmiiksi. Muttei se onnistunutkaan. Ja nää sisätossut on juu olleet ahkerassa käytössä. :D\nTavaroita ei asunnossa paljoa ole ja nekin vähäiset on pitkälti kaikki kissalle. :D\nMulla on tosiaan nyt käytössä vain käsipainosetti, jossa maksimit saa yhteen painoon lukemaan 17kg. Sillä siis mentiin. Oli split squattia 17 kilolla, syväkyykkyä 17 kilolla ja takakyykkyä 17 kilolla. Ja sitten kyljet. Sillä 17 kilolla. Jalkaliikkeet suoritin niin, että otin sen painon syliin, tuohon rinnalle kaappasin haliin. Roikottaa en pysty, kun tekee pahaa harteille. Tämä tyyli teki pahaa vain ranteille, forkuille ja eilisestä kipeytyneille hauiksille. :D\nTässä ois jalat.. Jotain niillä vissiin tarttis tehdä.\nMitään kovaa treeniä tämmösellä tyylillä en nyt aikaiseksi saa(nut), kun semmoiseen vaadin kyllä enempi painoa. Vaikka muutama kymmenen kiloa, kiitos. ;) Toistojahan oisi voinut sitten taas lisätä vaikka kuinka monta, mutta kun en tahtonut koko päivääkään tuolla alakerrassa viettää, niin pysyttelin ihan vaan siinä kahdessatoista toistossa. Ja kyllähän tälläkin tuntumaa sai! Asiaa varmasti auttoi se, että tässä on päiväkausia oltu tekemättä mitään ja (pääasiassa autossa) istumista on tullut senkin edestä.\nOho naama. Syväkyykkyjä muutamalla joustolla alhaalla, niin tuntui kivasti.\nKunnon lämmittelyä en saanut tehtyä crossarin puutteessa ja se kyllä kanssa tuntui. Meinasi hapottaa heti ihan ensimmäisistä toistoista. Kohtalainen treeni kuitenkin ja uskon tosiaan, että tällä sai paikat kipeiksi, vaikka isoja painoja ei ollut käytettävissä. Ja vaikka lämmittely ei onnistunut normaaliin tapaan, niin täällä kämpässä on huomattavasti lämpimämpi mihin ollaan totuttu ja pelkästään rullaillessa tulee jo hiki. Tai vaikka istuessa. :D Että ihan kylmilläkään lihaksilla ei tätä treeniä sentään tehty! ;) Alakerta meillä on huomattavasti viileämpi, mikä onkin aivan ihana asia. Ei tarvitse ihan hikikuumassa treenailla edes kesällä. Sellaisen kauhistuksen tänään yhtäkkiä vaan hoksasin, että treenin jälkeen täytyy aina kivuta heti portaat ylös. Apua. :’)\nPäivän tynkätreeniin meni aikaa 48min. Hyvä on aloittaa tälleen kevyesti, ettei heti vedä itteään ihan tukkoon. Loppuviikosta saa tehtyä kunnon painoilla taas.\nRuokakupossa tänään taas vaihteeksi jotain pakastevihanneksia (ei sipulia, ei mennyt vatsa sekaisin o/) ja sitten eilisiä pottuja.\nJa soihan se ovikellokin tänään, eli vihdoin saapui ne paketit, joiden oli tarkoitus olla täällä ennen meitä. Sieltä löytyi niitä ulkoiluvaatteita, pumppua jumppapallolle, kuminauhaa, lenkkareita, voimapyörää.. Ja peitot! Ei tartte nukkua näitä paria jäljellä olevaa yötä ennen muuttofirman saapumista enää pelkillä lakanoilla. Saa ottaa ehkä nämä villasukat ja sisätossut yöksi pois. :D o/\nJos ihmeitä ei tapahdu, huomenna aamulla pääsee kävelylle! Pääsen vihdoin töllistelemään tätä meidän metsäistä ja järvistä seutua. <3 Lenkkarit oottaa jo eteisessä! Toivottavasti ei ole mitään jättijumeja tästä päivästä hidastamassa menoa. Muista mahdollisista treeneistä en vielä tiedä. Katsellaan niitä huomenna.\n10 vastausta artikkeliin ”17 kiloa”\nVielä näyttää vähän autiolta, mutta jospa ne kamatkin saapus joku päivä ;) mietinkin et miten sä olet tehnyt treeniä tässä välissä, niin tuo käsipaino antoikin vastauksen.. :D\nOn niitä painoja sentään kaksi. :D Yhdellä vaan mennään useimmin, kun siihen saa rakennettua sen verran sopivasti lastia. Joo vähän on vielä tyhjää täällä, mutta eiköhän se tästä ihan lähipäivinä. Oon tosin kuullut huhuja, että kohta tyhjenee hetkeksi vielä enemmän.. ;)\nOot kyllä kekseliäs ku viittit keksiä treenin käsipainon kanssa :D No treenihullut ;)\nJoo treenihullu mikä treenihullu. :’) Ei vaan, ei onneksi tarvinnut sen enempää edes keksiä. Sama treeni kun normaalisti, ne liikkeet mitä nyt käsipainon kera sai tehtyä. :) Jullea vielä meinasin, mutta kädet oli siinä vaiheessa ihan poikki, etten olisi kyennyt pitelemään sitä punttia sylissä enää semmosissa taivutuksissa. :’)\nMun blogissa ois haaste sulle :>\nOih, kiitos! Tutustun siihen pikimmiten! :)\nTuo eka kuva. :’)\nMun mielestä paras treeni on just sellanen, missä ei ole liikaa kaikenlaisia hilavitkuttimia! Okei, jos painoa ei saa tarpeeksi, niin se ei tietysti ole kiva. Oot kyllä oiva esimerkki siitä, ettei mahtavaan kuntoon pääsemisessä tarvita luksussalia ja hienoja laitteita. :)\nHaha, portaat ylös, oi voi. :D Mun salilla tarvitsee aina kävellä alas, se ei niiiin paha ole. Ja kun tuli portaista puhe, niin mun mielestä ne valkoiset ”kaiteet” teidän portaissa on ihanat – näkyi siis vähän aiemmissa kuvissa. :)\nOon täpinöissäni sun puolesta, että ulkoiluvaatteet tuli ja pääset kävelylle luontoon! <3\nMulla oli aikataulu ja kaikkea, ja sitten pääsin kirjoittelemaan treeniä ylös. Paitsi en sitten päässytkään. Kissat on justiinsa tommosia! :’)\nMää en kanssa välitä hilavitkuttimista! Perusliikkeet on jotenkin selkeämpiä ja siinä on tekemisen meininkiä. Onneksi jo seuraavat treenit menee normaaleilla välineillä. :) Ja musta on kiva olla esimerkki siitä, että ei sitä salia välttämättä tartte. :) Tokihan voisin olla vaikka missä kunnossa jos salilla kävisin, olisi varmasti ainakin helpompaa. Mutta mennään nyt tällä, kun ei muutakaan tahdo. :D\nVeikkaan, ettei ne portaat alaskaan päin ihan superherkkua treenin jälkeen ole. ;) Ja mä kanssa tykkään noista meidän portaiden kaiteista!\nSuomen luonnossa oli ihanaista! <3\nPortaita mäkin aina manailen, en salilla mutta sitten kotona kun pitää kiivetä yläkertaan vaihtamaan vaatetta suihkun jälkeen… Eikä se auton polkeminen/ohjailukaan aina ihan täysin luonnistu heti treenin jälkeen :D\nEi kuulosta laisinkaan herkulta tuollainen meininki. :D


Lukijalta: Luovat ratkaisut avuksi Kotkan palveluverkon kehittämiseen - Kymen Sanomat\nLukijalta: Luovat ratkaisut avuksi Ko...\nJulkaistu 28.9.2018 19:11\nSuuri kouluverkon investointipaine ja tulevaisuudessa aleneva lapsimäärä johtavat loogiseen päätelmään, että Kotkan kouluverkkoa olisi syytä supistaa. Päättelyketjussa unohdetaan tosin se, että tällä ratkaisulla on enemminkin vaarana vahvistaa nykyistä laskevaa väestökehitystrendiä kuin torjua sitä.\nTutkimusten perusteella koulujen sulkeminen ennakoiden oppilasmäärien laskua voi kiihdyttää alueen väestöpakoa. Useista tutkimuksista tiedetään myös, että keskittäminen suurempiin yksiköihin ei itsestään lisää toiminnan tehokkuutta tai tuota säästöjä varsinkaan silloin, kun palveluverkko on toiminnallisuudeltaan ja maantieteelliseltä rakenteeltaan epäoptimaalinen.\nTutkimusten perusteella koulujen sulkeminen ennakoiden oppilasmäärien laskua voi kiihdyttää alueen väestöpakoa.\nKotkan kehitysnäkymät edellyttävät luovia ja innovatiivisia ratkaisuja palveluverkon sopeuttamiskierteen katkaisemiseksi. Kaupungin taloushaasteet korostavat resurssien tehokasta hyödyntämistä, mutta siihen ei päästä, jos ratkaisuja haasteisiin haetaan kapea-alaisesti vastuualoittain. Monimutkaisessa, haastavassa ja nopeasti muuttuvassa toimintaympäristössä tarvitaan entistä enemmän radikaaleja luovia ratkaisuja ja innovaatioita – ei pelkästään toiminnan supistamista.\nKun samanaikaisesti uudistetaan sosiaali- ja terveyspalveluja ja valtionosuusjärjestelmää sekä ollaan tarkastelemassa yleisemminkin kuntien tehtäviä, on selvää, että tulevaisuudessa kuntatoiminnan muutokset ovat suuria ja monitasoisia. Kuntatoiminnan muutokset ovat liian suuria, jotta niihin kyettäisiin vastaamaan vastuualakeskeisellä ajattelulla.\nLuovaa ajattelua rajoittavat esteet vastuualoittaisesta toiminnan suunnittelusta tulisi raivata pois. Palvelukokonaisuuden optimointi edellyttää, että kaupungin toimintoja tarkastellaan yli vastuualojen. Olisi tarpeen pikaisesti pohtia, millaisia voisivat olla joustavat, rajoja ylittävät palveluratkaisut, jotka turvaavat palvelujen saatavuutta ja parhaimmillaan tuovat palveluja jopa aikaisempaa lähemmäksi kuntalaista.\nNäitä luovia ja innovatiivisia ratkaisuja tarvitaan koko organisaation läpäisevästi aina hallinnosta päätöksentekoon asti. On selvää, että optimaalista ja resursseja tehokkaasti hyödyntävää lähikouluverkkoa ei kykene muodostamaan yksin opetustoimen vastuualue.\nOlli Lehtonen, dosentti, elinvoimalautakunnan jäsen (sd.), Kotka


Mitä se on - piilotajunta.simplesite.com\nPiilotajunta on käsite, jonka merkitys ei ole minulle kristallinkirkas. Sana valikoitui nettiosoitteeksi sen vuoksi, kun se sattui olemaan vapaana ja mystisyytensä vuoksi miellytti minua. Arvelen sen myös herättävän myönteistä uteliaisuutta lukijoissani.\nEn tiedä, tulenko pohtimaan piilotajuntaa kovinkaan paljon tulevissa kirjoitelmissani. Silti se taitaa järkeni ja tietoisten ratkaisujeni ohella olla vaikuttamassa tekstieni aiheisiin ja sisältöihin.\nPiilotajunta kuulostaa juhlalliselta ja teoreettiselta. Tiedostamaton lienee sen synonyymi. Aikaisemmin on puhuttu myös alitajunnasta, mutta samaa näillä taidetaan tarkoittaa.\nVoiko piilotajunnasta mitään tietää, koska sitä ei voi tutkia suoraan? Kun tiedostamme jotakin mielessämme torjuttuna ollutta, ei se enää ole piilossa. Ja voimme otaksua sen vaikuttavan meissä silloin, kun teemme jotakin sellaista, mikä ei tunnu hyvältä eikä ole myöskään järkevää.\n"Piilotajunta sisältää runsaasti lapsuuden aikaisia ajatuskulkuja, tunnekuvia, pelkoja ja väärinkäsityksiä. Lapsuudessa sellaiset ainekset on torjuttu tietoisuudesta piilotajuntaan..lapsen puutteellisen käsityskyvyn tai vähäisen ahdistuksensietokyvyn takia." (Tor-Björn Hägglund 1985)


Polttoaineiden parantaminen | SGS Suomi\nEnergia Polttoaineiden parantaminen\nSGS Laroute tarjoaa polttoaineen lisäainepalveluja helpottamaan rahdinomistajien käyttövaikeuksia ja täyttämään tietyt sopimusvaatimukset.\nÖljytuotteita ja raakaöljyä, joilla on korkea jähmepiste, on käsiteltävä varovasti kun ympäristön lämpötila laskee alle öljyn kiteytymislämpötilan (WAT), jotta vältetään kuljetustavoista tai määränpään olosuhteista johtuvat tukkeutumisongelmat. Esimerkkejä:\nÖljy kuljetetaan yli vuorijonon, jolle putkiyhtiö on asettanut jähmepisterajoituksen, jottei öljyputki tukkeudu.\nÖljy pumpataan poijukiinnityksessä merenalaiseen öljyputkeen. Tällöin on tärkeää, että toimitetun öljyn jähmepiste on reilusti meren lämpötilaa matalampi, jottei parafiini ala kitetytyä ja tuki öljyputkea.\nRikkivetyä (H2S) esiintyy luonnollisesti happamissa raakaöljyissä ja keskittyy raskaampiin polttoaineisiin jalostusprosessissa. Rikkivetypitoisuus tekee öljystä äärimmäisen vaarallista kuljettaa ja käyttää. Rikkivetyvaaran vuoksi laivanomistajat, satamaviranomaiset, öljyterminaalit ja öljy-yhtiöiden johto ovat eri puolilla maailmaa säätäneet paikallisia rajoituksia.\nHallitukset asettavat spesifikaatioille erilaisia rajoituksia riippuen vuodenaikojen olosuhteista, joissa öljyä on helpompi käsitellä. Spesifikaatiot voivat vaihdella paikan ja vuodenajan mukaan. Siksi öljykauppiaat ostavat peruslaatuisia kaasuöljyjä ja sekoittavat niitä sopimaan kunkin myyntisopimuksen spesifikaatioihin. Prosessi voi olla hyvin yksinkertainen tai hyvin monimutkainen riippuen kyseisistä spesifikaatioista ja niihin tarvittavista muutoksista.\nSopimusvaatimuksia varten tehtävä käsittely lisää yleensä rahdin yksikköarvoa jommallakummalla seuraavista tavoista.\nArvo nousee, koska öljyn markkinoitavuus paranee ja lisäaineet maksavat arvonnousua vähemmän.\nLisäaineisiin sijoittamista tarvitaan paikallisten markkinoiden vaatimusten noudattamiseen.\nLue lisää siitä, miten SGS Larouten polttoaineen käsittelypalvelut voivat tukea yrityksen toimintaa.


hyllyy – Sivu 2 – Hyllyy\nSarjakuvafani jo 25 vuoden ajan. Sarjakuvaromaaneja, supersankareita, strippejä, Disneytä. Myös muut genret tervetulleita. Hyllyt täyttyvät, blogikin ehkä.\nArvio: No Straight Lines – Four Decades of Queer Comics\n16.3.2022 15.3.2022 ~ hyllyy\t~ Yksi kommentti\nOn aina vähän kaksi- tai jopa kolmipiippuinen juttu tajuta, että omassa maailmankuvassa on täysiä sokeita pisteitä, joista ei ole aiemmin ollut tietoinen. Yleensä silmien aukeneminen vaikkapa itseltä piilossa olleen kansanosan historialle on alkuun kiusallista (minähän olen lukenut aikuinen ihminen, miten niin maailmankuvani ei olisikaan täydellisen valistunut), sitten inspiroivaa (täällähän on täysin uusi maailma, josta voi oppia vaikka mitä mielenkiintoista) ja lopulta myös hieman surullista (miksi opin näistä asioista vasta nyt, ja miksi tieto silloinkin tulee täysin sattumanvaraisista lähteistä, kuten viihdeohjelmista tai joltain sattumanvaraiselta Twitter-käyttäjältä). No, kaatunutta maitoa on turha kaivata ja yritetään jatkossa olla parempia. Esimerkiksi sillä tavalla, että kun kirjastossa vastaan tulee queer-sarjakuvien historiaa läpiluotaava No Straight Lines -kokoelma, niin se lainataan ja luetaan. Eihän tätä parempaa tapaa läksyjen lukemiseen olekaan. Sukupuoli- ja seksuaalivähemmistöjen historiaa itse kerrottuna, neljän vuosikymmenen ajalta. Ja suurin osa vielä hyvää sarjakuvaakin!\nJatka lukemista ”Arvio: No Straight Lines – Four Decades of Queer Comics” →\nArvio: Umma’s Table – Nihkeän pinnan alta kuoriutuu koskettava tarina\n9.3.2022 ~ hyllyy\t~ Kommentoi\nSarjisharrastus on erityisen hienoa aina silloin, kun sarjakuva osoittautuu erinomaiseksi tavaksi käsitellä jotain yllättävää aihepiiriä. Aiemmin blogissa tällaisiksi ovat osoittautuneet vaikkapa musiikki, taidehistoria ja talous. Yksi aihepiiri, josta olen toistaiseksi hieman turhaan toivonut jatkoa tuolla joukolle on ruoka. Jotenkin tuntuisi siltä, että sarjakuvan visuaalisuus oikealla tavalla pikkutarkan ja intohimoisen tekijän käsissä voisi synnyttää ruokasarjiksen, joka saisi veden kielelle. Lähimmäksi sellaista on blogissa päässyt ehkäpä murhamysteeri Cognac, mutta yleisesti ottaen en ole vielä löytänyt sellaista ruokasarjista, joka täyttäisi odotukseni. Umma’s Table on ensimmäinen yrittäjä pitkään aikaan, eikä oikeastaan lainkaan huono sellainen. Yeon-Sik Hongin surumielisessä sarjakuvassa äidin perinnereseptit ovat lohtu ja turva vastoinkäymisten keskellä, vaikka lopulta joudunkin myöntämään, että Umma’s Table ei ole ruokasarjakuva, sillä siitä jää mieleen lopulta kaihoisa melankolia, ei chilinen jälkimaku.\nJatka lukemista ”Arvio: Umma’s Table – Nihkeän pinnan alta kuoriutuu koskettava tarina” →\nArvio: Kuinka poikani katosi – Raaka tragedia vie lukijan mukanaan\n2.3.2022 2.3.2022 ~ hyllyy\t~ Yksi kommentti\nJuttelin Pokuto-kollektiivin puuhamiehen, Anssi Vieruahon kanssa jokunen viikko sitten. Keskustelussa tuli esiin Pokuton kautta julkaistu sarjakuva, joka oli aiemmin mennyt minulta ohi, vaikka se on julkaistu jo kolme vuotta sitten. Kyseessä on Mirjam Sumun omaelämäkerrallinen tragedia Kuinka poikani katosi, äidin näkökulmasta kerrottu tarina oman pojan menettämisestä huumeriippuvuudelle. Anssin kuvaukset sarjakuvasta tuntuivat heti siltä, että tämä on päästävä kokemaan. Kun poikani katosi on sellainen sarjakuva, jonka kohdalla “arviointi” tuntuu todella banaalilta, lähes loukkaukselta. Kun joku tekee jotain näin raa’an henkilökohtaista, aivan säästelemättömän brutaalia taidetta ja jakaa sen maailman kanssa, ei tee mieli miettiä, että kuljetettiinko tarinaa nyt luontevasti ja oliko kuvitus elinvoimaista. Kuinka poikani katosi on ainutlaatuinen teos siinä, miten se 40 lyhyen sivun aikana, ilman erityisempää draaman kaarta, onnistuu jättämään lähtemättömän jäljen.\nJatka lukemista ”Arvio: Kuinka poikani katosi – Raaka tragedia vie lukijan mukanaan” →\nArvio: Ulkoministeriö – Diplomaattisia merkintöjä 1 & 2\n23.2.2022 20.2.2022 ~ hyllyy\t~ Kommentoi\nJos olisin sellainen meemeihin taipuvainen viestijä, niin Ulkoministeriötä voisin kommentoida Gordon Ramsayn kuvalla, jossa lukisi “Finally, some good fucking poliittista satiirisarjakuvaa”. Poliittista sarjakuvaahan on Hyllyyssäkin luettu kyllä vuosien saatossa kunnon pino, mutta satiiri ei ehkä ole tyylilajina genressä kuitenkaan kauhean yleinen. Koomisemmatkin poliittiset sarjakuvat (ainakin minun lukemani) kommentoivat yhteiskuntaa laajemmin, eivät niinkään poliitikkoja tai poliittista järjestelmää. Toisaalta, voidaan myös helposti väittää ettei Ulkoministeriökään ole varsinaista satiiria, sillä sen yhteys tosielämään on hyvin suora ja selkeä. Käsikirjoittaja, pseudonyymi Abel Lanzacin takaa löytyy Ranskan entisen ulko- ja pääministerin erityisavustaja Antonin Baudry, joka kertaa Ulkoministeriössä omia kokemuksiaan hyvin nimellisesti todellisia tapahtumia naamioiden. Onko se sitten satiiria, jos Colin Powellin nimi on Jeffrey Cole ja Irak on Luusdem, vai onko tämä vain hieman keskimääräistä vapaammin tapahtumia kertaava muistelmateos?\nJatka lukemista ”Arvio: Ulkoministeriö – Diplomaattisia merkintöjä 1 & 2” →\nArvio: Johnny Cash – I See A Darkness\n9.2.2022 ~ hyllyy\t~ Kommentoi\nSaattaa olla huonoin mahdollinen blogitekstin aloitus heti alkuun todeta, että ei minuakaan sytyttänyt kamalasti idea tästä Johnny Cash -elämäkerrasta. Kun bongasin sen kirjaston hyllystä, en ollut mitenkään erityisen innostunut. Ajattelin, että tuossa on varmaan yllätyksetön perussarjis jonka lukemisesta en tule hullua hurskaammaksi. Jäin kuitenkin miettimään syytä nihkeyteeni – pidän musiikkisarjakuvista ja Johnny Cashista aivan huolella. Mikä erottaisi Cash-sarjiksen vaikkapa siitä mahtavasta Thelonious Monk -sarjiksesta, tai siitä loistavasta Robert Johnson -sarjiksesta, miksi se ei voisi olla ihan yhtä iskevä? Päädyin ottamaan sarjiksen völjyyn ensireaktioni valjuudesta huolimatta. Tiesin, että jälkikäteen olisin kuitenkin halunnut harmitellut sen ohittamista. Tämän jaakopinpainin jälkeen onkin vähän pettymys myöntää, että ensiolettamus ei mennyt kauheasti huti. Johnny Cash – I See A Darkness ei ole erityisen unohtumaton. Syitä keksin parikin, mutta katsotaan onko niistä yleistettävissä jotain sääntöä tulevaisuuden varalle.\nJatka lukemista ”Arvio: Johnny Cash – I See A Darkness” →\nArvio: Berlin – Täysi trilogia ansaitsee oman artikkelinsa\n2.2.2022 3.2.2022 ~ hyllyy\t~ Kommentoi\nTämä artikkeli tekee Hyllyy-historiaa, sillä ensimmäistä kertaa kirjoitan toistamiseen samasta teoksesta. Toki aivan puhtaasta toisinnosta ei ole kyse, sillä nelisen vuotta sitten saatoin arvioida Jason Lutesin upeasta Berliini-trilogiasta vasta kaksi ensimmäistä osaa. Kolmas ja viimeinen osa ilmestyi pari vuotta takaperin pitkän hauduttelun jälkeen, ja pääsin sen pariin nyt tyttöystäväni suotuisalla avustuksella, kun pukinkontista tupsahti 600-sivuinen omnibus-järkäle, jolla ottaisi hengiltä jo vähän varttuneemmankin kynäniskan. Koska kahdesta ensimmäisestä osasta on sen verran aikaa, tankkasin toki päätösosan pohjalle myös edeltävät kirjat. Olin varautunut siihen, että aiempaa arviota pitäisi suomia kovinkin lujaa ja näkemyksiä korjata. Mutta vielä mitä, olinkin kirjoittanut ihan hyvin! Saatoin nyökytellä tekstille hyvillä mielin. Se ilahdutti lähes yhtä paljon kuin trilogian varsinainen päätösosa City of Light (suomennoksessa Kuohuva kaupunki), joka vie elokuvallisen tarinan maaliin upeasti.\nJatka lukemista ”Arvio: Berlin – Täysi trilogia ansaitsee oman artikkelinsa” →\n26.1.2022 24.1.2022 ~ hyllyy\t~ Kommentoi\nMitä tulee kotimaisiin sarjakuva-antologioihin, Post Mortemilla on monta joukosta edukseen erottuvaa etua. Ensimmäinen niistä on tietysti kauhuteema, joka on aina tervetullut ja jota toivotaan ainakin Hyllyyn yksihenkisen toimittajakunnan puolelta aina ja ikuisesti lisää. Toinen on silkka koko: Post Mortemin tekijäkunta on antologiaksi erittäin laaja, ja lyhyitä tarinoita on kirjassa peräti 22. Joensuun sarjakuvaseura on saanut mobilisoitua tekijät kiitettävästi. Kolmas on sitten kansi, joka on sitä perinteisen kauhusarjakuvan ystävän lempihilloa. Mika K. Saarelainen näyttää, että Corbenit ja Burnsit on luettu ja tyylitaju on kohdallaan. Näillä eväillä antologiaa on kiva ryhtyä kahlaamaan. Sisältä löytyy, kuten kokoelmajulkaisuun kuuluu, laadultaan ja tyyleiltään vaihteleva kattaus. Aidot kauhunväristykset jäävät ehkä melko vähäisiksi, mutta kyllä nautinnollisiakin tunnelmapaloja löytyy ihan asiallinen määrä.\nJatka lukemista ”Arvio: Post Mortem – Joensuun sarjakuvaseuran kauhujulkaisu” →\n19.1.2022 ~ hyllyy\t~ Kommentoi\nMulla on tällä hetkellä pieni puhelimen ja läppärin siirtymävaihe menossa, joten kuvat on välillä valitettavasti vähän tällaisia. Koettakaa kestää!\nKun kirjoitin arviota Manu Larcenetin ensimmäisestä Blast-sarjakuvan osasta, ounastelin moneen otteeseen, että tarinan sävy saattaisi muuttua vielä tavalla joka vaikuttaisi kokonaisuuden tulkintaan merkittävästi. Ensimmäisessä osassa päähuomion vei tietynlainen värittynyt sympatia päähenkilö Polza Mancinin itsensäetsimismatkaa kohtaan. Tällöinkään sarjakuvassa ei voinut täysin tuudittautua tunnelmoimaan, mutta yhä vaikeammaksi se kävi myöhemmissä osissa. Kakkoskirja Pyhän diilerin ilmestys tuo tarinaan paljon nihilistisemmän sävyn ja elämän rumia puolia, kolmoskirja Päätä pahkaa tekee lukemisesta osittain jo epämiellyttävää, ja neloskirja Toivottavasti buddhalaiset ovat väärässä moukaroi lukijan emotionaalista palleaa täysin armotta. Lopulta Blastista jää lähes yliajettu olo. Sen lukeminen ei tuntunut kivalta, mutta sen pariin haluaa silti palata uudestaan, niin koukuttava ja hyvä se on.\nJatka lukemista ”Arvio: Blast 2-4 – Raju, ruma ja synkkä huippusarjis” →\nArvio: Läskimooses – On\n10.1.2022 10.1.2022 ~ hyllyy\t~ Yksi kommentti\nLuin viime syksyn megalomaanisinta sarjakuvajulkaisua, Matti Hagelbergin koottua Läskimooses-laitosta, varmaan yhteensä noin kolmen kuukauden ajan. Melkein 1500-sivuinen kolmikko kirjoja kokoaa yhteen vuosina 2012-2020 ilmestyneet Läskimooses-lehdet. Ensimmäinen osa on nimeltään Maailman kirkas aamunkoitto, toinen Päivän tuoksuvalla hetkellä ja kolmas Here comes trouble. Tämä on varmaankin kunnianhimoisin yksittäinen sarjakuvajulkaisu Suomessa koskaan, enkä ymmärrä, miten se voi edelleen maksaa vain 55 euroa. Olisin pulittanut kaksi kertaa tuon verran aivan mukisematta. Läskimooses on ansaitusti saanut kotimaiseksi sarjakuvaksi myös paljon mediahuomiota, ja arvioita on julkaistu laajasti. Sitä enemmän kuumottikin, kun vielä toisen kirjan lopuillakin tuntui siltä, ettei minulla ole tästä kamalasti mitään sanottavaa. No, kolmannen kirjan alkupuolella suurempi kuva alkoi hahmottua ja asioihin saatiin järjestys. On minulla Läskimooseksesta jotain sanottavaa, mutta ehkä tällaisen teoksen tärkein vaikutus on sen puhdas olemassaolo.Siitä saa pitää tai olla pitämättä, mutta nimensä planeetan mukaisesti se on monoliitti, jo syntyessään. Joskus se on kauempana ja joskus lähempänä, mutta alati taustalla. Darkseid is, Läskimooses on.\nJatka lukemista ”Arvio: Läskimooses – On” →\nArvio: Kotolan mies ja Loinen – Tämä taide pakenee otteestani\n20.12.2021 20.12.2021 ~ hyllyy\t~ Kommentoi\nYksi lukuisista sokeista pisteistäni kotimaisessa sarjakuvassa on ollut jo pitkään Marko Turunen. Nimi nousee esiin säännöllisesti, yleensä erittäin kehuvassa ja kiittävässä sävyssä, mutta parin teoksen nimiä lukuunottamatta en ole tiennyt lainkaan, mistä Turusen sarjakuvissa on kyse. Tilaisuus paikata aukkoa tuli eteen kun Turunen julkaisi uuden Kotolan mies ja Loinen -teoksensa. Se kiinnitti huomioni tekijän lisäksi myös silkalla koollaan: yli 400-sivuinen järkäle kotimaisessa sarjakuvassa on aina ilahduttava näky. Tässä mitassa Turusen tyylistä ja maailmankatsomuksesta saisi varmaan jo jonkinlaisen käsityksen? No, jonkinlaisen joo. Pääosin Kotolan mies ja Loinen aiheutti kuitenkin hämmennystä ja herätti enemmän kysymyksiä kuin vastauksia. Kiinnostavaa? Kyllä. Hyvää vai huonoa? En edelleenkään tiedä.\nJatka lukemista ”Arvio: Kotolan mies ja Loinen – Tämä taide pakenee otteestani” →


DASH DMW001AQ MINI MAKER yksittäisille vohveleille, Hash Browns, Keto Chaffles -sovellukset, joissa on helppo puhdistaa, tarttumattomat pinnat, 4 tuumaa, Aqua – BrookPad\nKoti › DASH DMW001AQ MINI MAKER yksittäisille vohveleille, Hash Browns, Keto Chaffles -sovellukset, joissa on helppo puhdistaa, tarttumattomat pinnat, 4 tuumaa, Aqua\nDASH DMW001AQ MINI MAKER yksittäisille vohveleille, Hash Browns, Keto Chaffles -sovellukset, joissa on helppo puhdistaa, tarttumattomat pinnat, 4 tuumaa, Aqua\nNormaalihinta €74,00 Myyntihinta €50,00 Yksikköhinta /per\nEnemmän kuin vohvelit: Tee suosikki aamiaisklassikasi tai luova waffled Hash Browns, evästeet ja jopa keksipizzat. Mikä tahansa taikina “vohveli” yksittäisiksi annoksiksi. Erinomainen perheille tai liikkeellä.\nMini on mahtava: 4 tuuman kypsennyspinnalla tämä on välttämätöntä kyseiselle ensimmäiselle asunnolle, pienemmälle keittiölle, korkeakouluasuntolasta tai matkailuautosta ja myymälöistä helposti keittiönkaapissa tai laatikossa.\nWaffly Easy: Yksinkertaisesti kytke se ja mene; Waffle -valmistaja kuumenee muutamassa minuutissa. Kaksinkertaiset tarttumattomat pinnat tarjoavat tasaisen kokin johdonmukaisia tuloksia ja herkullisia kultaisia vohveleita joka kerta. Stick -pinnat tekevät puhdistuksesta napsautuksen.\nTäydellinen lahja: Täydellinen häät tai uusi kotilahja, vohvelivalmistajan pieni koko vie pienen vastatilan, ja sen tyylikkäät suunnittelu ja trendikkät värivaihtoehdot vastaavat kaikkia keittiön sisustuksia (lisää rekisteriin nyt.)\nSisältää: Dash Mini Waffle Maker sisältää yhden minihankinvalmistajan ja reseptin opas, jotta saat ruoanlaittoa heti\nYhdysvaltoihin perustuva tuki: NYC: ssä suunniteltu Yhdysvaltoihin perustuva asiakastuki jokaiselle tuotteelle.\nOsa numero: DMW001AQ\nYksityiskohdat: Halutteletko mustikka -vohveleita tai perunan pannukakkuja? Dash Mini Waffle Maker -sovelluksen avulla voit tehdä yhden tarjoilun astiat alle kolmessa minuutissa. Stick -pinnan avulla voit kokata ja ruskeaa täydellisesti mitä se on tekemäsi, ja se on hauska toiminta sekä aikuisille että lapsille! Kohdista ruokasi reseptikirjan kanssa, joka sisältyy ostokseen, ja pääset tietokantaan tuhansien reseptien ilmaiseksi!\nPaketti mitat: 7,1 x 5,6 x 3,6 tuumaa


monday TO sunday HOME: PRETTY BREAKFAST\nAamiainen, tai mikä ruoka tahansa on mukavampi syödä, jos sen on asetellut kauniisti. Esteettisyys on mukava lisä ja ilmaista ylellisyyttä arjessamme. Hemmottelin aamulla vatsaani luonnon jogurtilla, marjoilla, myslillä ja hunajalla. Lapsestkin ovat ihastuneet tähän. Itse voin syödä vain rajoitetusti marjoja niiden pienten, pienten siementen vuoksi, eikö ole aika ikävää... mutta aina silloin tällöin nautin mustikoista, mansikoista ja vadelmista...\nTäällä on kaunis, kaunis auringonpaiste ja aion houkutella Matildan kanssani läheiseen puistoon kävelylle ja yhdessä ulos syömään. Mies lähti golfaamaan ja Axel tulee Budapestistä vasta illalla.\nNäin muuten tänään aamulla pihallamme kauniin, suuren keltaisen perhosen...sydämessä ihan läikähti...suloista päivän jatkoa teille!\nTunnisteet: aamiainen, breakfast, decor, flowers, kukat, lifestyle, vaaleanpunainen\nJohannaL 9. maaliskuuta 2014 klo 4.04\nPäivi Lemström 10. maaliskuuta 2014 klo 9.22\nPieni Lintu 9. maaliskuuta 2014 klo 4.33\nvoi - tuoreita marjoja! niitä kaipaan!!\nPäivi Lemström 10. maaliskuuta 2014 klo 9.25\nAnonyymi 9. maaliskuuta 2014 klo 5.10\nHerkullisen näköinen aamupala.Kauniisti katettuun pöytään ja ilo istahtaa.Olen kiinnostunut niistä paidoista joita tulee myyntiisi!!!\nMeillä oli kylmässä puutarhavarastossa nokkosperhonen jo vaihtanut paikkaa talvehti ikkunan karmissa ja nyt oli siirtynyt ikkunan yläpuolelle.Perhosia tulee joka vuosi talvehtimaan varastoon,niitä sitten varovasti kannan ulos,kun heräävät lentoon.Toivottavasti tämä yksilä nukkuisi vielä muutaman viikon.Mukavaa sunnuntaita./t. Helena :))\nPäivi Lemström 10. maaliskuuta 2014 klo 9.28\nHei Helena, heti kun saan lähetyksen paitoja, laitan ilmoituksen tänne, toivottavasti jo ensi viikolla.\nIrmastiina Ruusukummusta 9. maaliskuuta 2014 klo 6.02\nAurinko on täälläkin...kovan tuulen kera, mutta niin ihana ilma!\nPäivi Lemström 10. maaliskuuta 2014 klo 9.29\nKevät on IHANAA!!\nLady of The Mess 9. maaliskuuta 2014 klo 6.18\nIhania kuvia - sinulla on kyllä taito nähdä arjen kauneus - ja tallentaa se.\nAurinko hellii täälläkin ja tuo lupauksen keväästä.\nAurinkoisia päiviä edelleenkin sinne!\nSari Riekkola 9. maaliskuuta 2014 klo 7.55\nNyt täälläkin paistaa aurinko!!!\nMinäkin olen tykästynyt tuohon luonnonjugurttiin juurikin marjojen/hedelmien ja myslin kera.\nKauniita kuvia olit jälleen räpsinyt:)\nIloa ja onnea viikkoosi <3\nPäivi Lemström 10. maaliskuuta 2014 klo 9.30\nMonet kiitokset Sari!\nErja / Ihmeidentekijät 9. maaliskuuta 2014 klo 10.14\nIhana aamiainen kyllä, mutta miten suloisilta nuo kukat näyttävätkään. Aurinkoista kevään alkua sinulle Päivi!\nPäivi Lemström 10. maaliskuuta 2014 klo 9.31\nKukat katkaisin vanhasta kimpusta, varret vaan pois ja vesikuppiin.\nEssi 9. maaliskuuta 2014 klo 10.39\nKoko päivä sujuu ihanasti, jos aamiainen on kaunis! ♥ Ihanalle näyttää. :)\nPäivi Lemström 10. maaliskuuta 2014 klo 9.34\nSe olisi se ihanne, usein aamulla tulee vain keitettyä kahvit ja tekaistua juustoleipä...siiinä se kauneus :-))


grillihiilet etanantorjuntaan - Hamppuforum\nViestiKirjoittaja iso J » 13.5.2006 16:37\nEi ole tuhkaa saatavilla kasvatuspaikan läheisyydestä, joten ajattelin ympäröidä kasvit grillihiilillä. Luulisi toimivan, mutta onko näistä mahdollisesti haittaa kasveille?\nRe: grillihiilet etanantorjuntaan\nViestiKirjoittaja Rokkimies » 13.5.2006 16:40\nEi siitä varmaan ole haittaa kasveille, mutta en kyllä ymmärrä, miksi niistä olisi haittaa etanoillekaan.\nEllei kyseessä sitten ole murskatut hiilet, mutta kerrohan hiukan tarkemmin että miten ne hiilet aiot levitellä ja missä muodossa. Pelkkiänä kokkareina ne eivät taida auttaa mitään.\nViestiKirjoittaja iso J » 13.5.2006 17:10\nAjattelin ympäröidä kasvit tällä hiili(murskalla). Jos se saisi poljettua kätevästi pienemmiksi murusiksi.\nViestiKirjoittaja Rokkimies » 13.5.2006 17:40\nSitten kyllä luulen että toimisi. Se kyllä kannattaa hoitaa todella hienojakoiseksi, sen kun taitaa olla se pointti siinä.\nMitenhän lie kävisi joku jauho, voisi olla halpaa ja helppoa sekin.\nViestiKirjoittaja Vieras » 24.5.2006 13:12\nEn tiedä grillihiilistä mutta tuhka on hyvin emäksistä, mihin sen teho varmaan perustuu.\nTäällä on aivan järkyttävä etana-armeija, ja ne ovatkin jo poistaneet muutaman taimen. Laitoin viime yönä myyrämuuria kasvien ympärille, mutta ei tehonnut, voi olla että muuriin jäi aukkoja. Pitänee laittaa lisää tai sitten keksiä muita konsteja.\nViestiKirjoittaja albino » 24.5.2006 13:46\nEilen tarttui eka etana käteen, kun rämmin taimien luo. Tänään näyttivät myös pikku hyttyset heränneet kunnolla\nViestiKirjoittaja Piippu » 24.5.2006 13:58\ntee jostain renkaasta sellanen "allas" suolavedelle ja laita se ympäröimään kaunokaisiasi etanoilta\nViestiKirjoittaja Vieras » 24.5.2006 14:42\nalbino kirjoitti: Eilen tarttui eka etana käteen, kun rämmin taimien luo. Tänään näyttivät myös pikku hyttyset heränneet kunnolla\nHyttyset on siinä mielessä hyvä ettei ulkopuoliset viitsi jäädä seisoskelemaan plantaasin lähellä kun pienet naaraat hyökkävät imemään verta.\nVähentää huomattavasti kuumotuksia.\nViestiKirjoittaja Vieras » 31.5.2006 2:01\nMyyrämuuri ei näytä tehoavan, vaikka pullossa luki että pitää myös etanat poissa. Fyysinen este kyllä näyttää toimivan, lehtokotilot eivät ole kiivenneet varren ympärillä olevien vessapaperirullan hylsyjen yli. Joitakin oli kyllä aivan vieressä vaikka niissä oli Myyrämuuria.\nViestiKirjoittaja FIZ » 31.5.2006 12:26\nKuoppa johon sankko johon kaljaa. Haju huokuttelee etanat sankoon ja etanat hukkuvat kaljaan. Helppoa.\nViestiKirjoittaja Vieras » 1.6.2006 2:11\nVai että oikein sanko...\nVaihdoin nyt varsien ympärille muoviset 2 dl kertakäyttömukit joista on pohja leikattu pois, kun ne hylsyt eivät pysäyttäneetkään kotiloita. Mutta tuskinpa pystyvät kiipeämään sileää muovista taaksepäin kallistuvaa seinämää, jossa on vielä ulkoneva yläreuna. Jos pystyvät niin sitten jo luovutan.\nViestiKirjoittaja Eräjorma » 1.6.2006 7:12\ntorg kirjoitti: Vai että oikein sanko...\nmuistelisin että aikoinaan pikkupoikana mun polkupyörän stongassa roikku etana metallisessa pinnassa alaspäin että eiköhän ne muovissakin kiinni pysy kyllä ne sen verran limasia perkeleen barbababoja on\nViestiKirjoittaja Vieras » 1.6.2006 23:01\nJuu mutta laitan toivoni siihen että sen ulkonevan reunan ylittäminen on niille liian vaikeaa.\nViestiKirjoittaja kristiina » 1.6.2006 23:30\ntorg kirjoitti: Juu mutta laitan toivoni siihen että sen ulkonevan reunan ylittäminen on niille liian vaikeaa.\nei siinä ole niille mitään vaikeaa\nminulta kysyttiin lapsena, että "mikä sinusta tulee isona?"\nvastaukseni oli ollut; "kuollut, luulenpa"\nViestiKirjoittaja Vieras » 2.6.2006 3:38\nkristiina kirjoitti: ...\nViestiKirjoittaja albino » 2.6.2006 7:04\nSammalikossa ja jäkälikössä ei varmaan hirveästi etanoita pyöriskele? Minulla on muutama kasvi ämpäreissä tuollaisilla paikoilla missä ei juurikaan ole mitään lehteviä kasveja. En ajatellut panostaa etanantorjuntaan. Näin tänään hirven kasvatuspaikan lähellä\nViestiKirjoittaja Vieras » 2.6.2006 10:34\nEi... mutta sellasissa paikoissa jossa lehdet peittää maan voi olla paljon lehtokotiloita. Täällä sattuu olemaan yhdessä mun kasvatuspaikoista oikein massaesiintymä. Tavallisessa suomalaisessa metsässä niitä ei pahemmin taida olla.\nViestiKirjoittaja Eräjorma » 2.6.2006 21:43\njoten tästä helposti päättelis että etana pääsee etenemään suht helposti (lue menee) paikassa missä on pintoja mistä se saa helposti kiinni eli sileitä ja isoja? ja esim havimetsään se ei vissii mene ku vaikeeta eteneminen eli sammalta risuja jne jne joten tee risusita yms siihen kasvin ympärille semmonen rinkula ni ei mee siitä yli koska on liian vaikee\ntoi on sit ihan mutu juttua joten en voi varmaks väittää mut kannattaa koittaa vaikka ja sit voit samalla vetää sadetanssin ni saat vettä kanssa\nViestiKirjoittaja Vieras » 2.6.2006 21:57\nEi niitä risut pysäytä... mutta kohta nähdään onko mun konsti toiminu kun meen tarkistamaan tilanteen tässä yöllä kun ne on liikkeellä. Viime yönä oli etanoita vain yhdessä kasvissa, jonka päälle oli kaatunut horsma. Ehkä ne käytti sitä siltana.\nViestiKirjoittaja Eräjorma » 2.6.2006 23:09\nvetäse napalmista sinne rinki siihen kasvin ympärille siitä tuskin tulee läpi (tai sit niil on jotku vanhat kondomit suojanaan)\nps älä laita napalmia palamaan muuten tulee poliisi ja palokunta tarkastelemaan sun kasveja


Mitä ovat autotrofit:\nAutotrofit ovat eläviä olentoja, jotka tuottavat omaa ruokaa, eli ne pystyvät syntetisoimaan epäorgaanisista yhdisteistä orgaanisia yhdisteitä fotosynteesin tai kemosynteesin avulla.\nSana "autotroph" tulee kreikkalaisista termeistä autos = own ja trophos = food.\nAutotrofit ovat kasveja, leviä ja joitakin bakteereja. Nämä olennot muodostavat elintarvikeketjun perustan ja toimivat elintarvikkeena muille eläville olennoille, jotka eivät pysty tuottamaan omaa ruokaansa (heterotrofit).\nElintarvikeketjussa autotrofeja kutsutaan yleensä tuottajiksi, kun taas heterotrofiset organismit voivat toimia kuluttajina tai hajottajina.\nAutotrofiset olennot ja fotosynteesi\nFotosynteesi on prosessi, jossa vihannekset, autotrofiset organismit syntetisoivat omaa ruokaansa ja muodostavat glukoosimolekyylejä, joita myöhemmin käytetään solujen toiminnan rakentamiseen ja ylläpitämiseen.\nFotosynteesi on kemiallinen ilmiö, jossa valoenergia muuttuu kemialliseksi energiaksi monien monimutkaisten kemiallisten reaktioiden kautta.\nSana fotosynteesi tarkoittaa aineiden muodostamista valosta, jossa "valokuva" = valo ja "synteesi" = syntetisoidaan. Sitä voidaan esittää seuraavalla kemiallisella yhtälöllä:\nMuut autotrofiset olennot, jotka eivät suorita fotosynteesiä, vetävät energiaa epäorgaanisista kemiallisista reaktioista kemosynteesissä.